ועדת הכספים, כנסת 18, פרוטוקול מספר 823, 2011-07-20 10:10

משה גפני: אני מתכבד לפתוח את ישיבת ועדת הכספים.

משה גפני: על סדר היום גל ההתייקרויות במשק.

משה גפני: אני מודה לשר התעשייה, המסחר והתעסוקה שמשתתף אתנו בדיון.

משה גפני: דרך אגב, כאן אנחנו יכולים להניח מסקנות על שולחן הכנסת מכיוון שיש דיון מהיר.

משה גפני: אני אומר דבר אחד לגבי גל ההתייקרויות במשק.

משה גפני: ההתייקרויות למעשה עומדות על שלוש רגליים מרכזיות.

משה גפני: הרגל האחת היא המיסוי שהממשלה גובה ממוצרי יסוד, המע"מ וכל מה שנלווה לעניין הזה, והשאלה היא האם מפחיתים את המע"מ, האם מבטלים אותו במוצרי יסוד או שמשנים אותו כפי שקיים במדינות רבות במערב.

משה גפני: זאת הרגל האחת, המיסוי שגובה הממשלה על מוצרי היסוד.

משה גפני: הרגל השנייה היא התחרות.

משה גפני: ברגע שהממשלה מטילה מכס על יבוא מוצרים מחוץ לארץ במוצרי יסוד, ברגע שאין תחרות, יש עלייה במחירים.

משה גפני: זה הכלל הפשוט ולכן הדיון האם מטילים מכס על מנת לעודד את התעשייה המקומית זה טוב או לא טוב.

משה גפני: זאת הרגל השנייה.

משה גפני: הרגל השלישית היא פערי התיווך, רשתות השיווק וכל מה שנלווה לעניין הזה.

משה גפני: שלשום, עת קיימנו דיון על דגי האמנון, אמר מנכ"ל משרד החקלאות, יוסי ישי, שדג האמנון עולה - אחרי המכס ואחרי המסים שגובים – שלושים שקלים ואפילו פחות.

משה גפני: רשתות השיווק מוכרות אותו בשישים שקלים.

משה גפני: זאת אומרת, יש תמונת מצב בה הפערים – גם אחרי מה שאמרתי לגבי המסים שהממשלה גובה, גם אחרי שאנחנו אומרים שאין תחרות והממשלה מטילה מכס כדי להגן על הייצור המקומי, גם אחרי כל הדברים האלה – רשתות השיווק גובות הון תועפות.

משה גפני: עם שלושת הדברים האלה אנחנו מגיעים למצב שבו הנושא הלאומי הנוסף, מעבר לכל מה שדיברנו, הוא פערי המעמדות.

משה גפני: מי שנפגע מזה, זה כמובן מעמד הביניים ומטה.

משה גפני: אצלם מחיר הקוטג', החלב וכל הדברים שנלווים לעניין הזה, הוא משמעותי.

משה גפני: יש מי שמבחינתו הקוטג' יכול לעלות שבעה שקלים או שבעים שקלים כי בלאו הכי המדינה מסבסדת אותו בזה שהיא נותנת למפעלים שלו או לטייקונים שנמצאים שם.

שלום שמחון: אם כך, למה העליתם את המס על דגי האמנון?

משה גפני: כי אתה אמרת.

משה גפני: הבטחתי לך.

משה גפני: אני יכול להפר את המילה שלי?

משה גפני: הלוואי.

משה גפני: שלום שמחון לפני מספר חודשים היה שר החקלאות.

שי חרמש: הוא זוכר את זה?

משה גפני: כן, הוא זוכר.

משה גפני: מה שכן, צמצמנו את הנזק בכך שאמרנו שיש 2,500 טון, שזה שליש מהיבוא, ועליו לא תחול ההעלאה, כדי למזער את הנזקים הללו.

משה גפני: הרי הבטחתי.

משה גפני: לא העליתי את זה לפני שלושה חודשים אלא אמרתי להם שהם בינתיים ימשיכו הלאה.

משה גפני: זה באמת לא נוח, אבל אין ברירה.

משה גפני: כשאמרתי את המכסות של 2,500 טון, של השליש, היית צריך לראות מה עשו לי כאן שי חרמש וזבולון אורלב.

שי חרמש: בצדק.

משה גפני: בצדק.

משה גפני: על כל פנים, זאת תמונת המצב.

משה גפני: אדוני השר, האם אתה רוצה להתחיל או שאני אאפשר קודם לחברי הכנסת?

שלום שמחון: אני רוצה לשמוע את חברי הכנסת.

שלום שמחון: היו"ר משה גפני: בסדר.

שלום שמחון: אגב, יש ועדה של מנכ"ל המשרד שלך שהגישה את ההמלצות.

שלום שמחון: חבר הכנסת יצחק וקנין ואחריו חברת הכנסת מירי רגב.

שלום שמחון: אני מבקש מחברי הכנסת לתמצת את הדברים כי יותר חשוב עכשיו מה ישיבו השר והמנכ"ל.

יצחק וקנין: אני דווקא רוצה לגעת בנושא של מחירי החלב כיוון שהיה כאן דיון של הלובי החקלאי עם שר התמ"ת ושם אמרתי מספר דברים.

יצחק וקנין: כאשר הקוטג' היה בתודעה הציבורית - והגענו לרמה כזאת שאנחנו מתחילים לראות זאת גם בדברים אחרים ולא רק במוצרי היסוד, במה שאנחנו צורכים ביום יום אלא רואים את זה עכשיו במחאה לגבי הנושא של הדיור – אמרתי כאן את הדברים וחזרתי עליהם מספר פעמים.

יצחק וקנין: אמרתי שיש כאן אפאטיות מצד הממשלה, מצד משרד האוצר ומישהו חשב שבקוסמטיקה הוא יוכל לתקן את העולם.

יצחק וקנין: אמרתי את הדברים אפילו בצורה בוטה עת היו כאן דיונים על התקציב.

יצחק וקנין: אמרתי שאם הממשלה לא תעשה פעולות מסוימות, זה יביא להתפרצות חברתית.

יצחק וקנין: אתם זוכרים את הדברים שאמרתי לגבי הבינוי והשיכון?

יצחק וקנין: מישהו לא לקח את זה בחשבון.

יצחק וקנין: לא הסתפקתי בכך אלא ישבתי בישיבות אישיות עם שר האוצר, עם ראש הממשלה ואמרתי לו: אדוני ראש הממשלה, אתה לא לוקח בחשבון שברגע מסוים תהיה כאן התפרצות חברתית.

יצחק וקנין: אני חייב לומר כאן משהו, כמי שמתעסק ביום יום דווקא בנושאים האלו של מחירי מוצרי יסוד בסיוע למשפחות.

יצחק וקנין: במוצרי החלב, בקוטג', במוצרים מסוימים, הייתה עלייה דרסטית ובטח לא לפי מה שהיה ראוי להיות.

יצחק וקנין: זאת אומרת, כאן מישהו ניצל את הדבר הזה, ניצל מוצר מסוים ורבותיי, זה לא החקלאי.

יצחק וקנין: בשורה התחתונה, אלה לא החקלאים.

יצחק וקנין: העלות של המוצר היא אותה עלות.

יצחק וקנין: החקלאי קיבל לפי מחיר מטרה וזה מה שהוא קיבל.

יצחק וקנין: מי שגזר את הקופון, אלה רשתות השיווק והמחלבות שגזרו קופון גדול.

יצחק וקנין: בישיבה עם הלובי החקלאי אמרתי את זה לחקלאים ואז נכח גם שר התעשייה.

יצחק וקנין: אמרתי שגם החקלאים צריכים לקחת בחשבון את נושא מחיר המטרה ולקחת חלק מסוים.

יצחק וקנין: גם את זה אמרתי.

משה גפני: מה אתה מציע לעשות?

יצחק וקנין: לי אין ספק שצריך לקבוע עכשיו – ולא מחר – פיקוח על המחירים.

יצחק וקנין: חד וחלק.

יצחק וקנין: צריך לקבוע פיקוח על המחירים.

יצחק וקנין: זה צריך לקחת אותנו גם למוצרים אחרים לא רק למוצרי החלב.

יצחק וקנין: יש גם מוצרים אחרים שלדעתי בשיעורים שלהם לוקחים אותנו למעלה.

יצחק וקנין: הבעיה הקריטית ביותר לדעתי והיא לא שייכת לשר התמ"ת זאת בעיית הבינוי והשיכון אותה אנחנו רואים היום לפתחנו וכן נושא הדלק.

יצחק וקנין: על שני הנושאים האלה צריך לשים את הדגש.

יצחק וקנין: כאשר מחיר החבית היה 140 דולר מחיר לחבית, המחיר כאן היה שבעה שקלים.

יצחק וקנין: כשאני הצבעתי נגד העלאת מחירי הדלק, המחיר היה 100 דולר לחבית אבל כאן המחיר היה שבעה שקלים אבל העלו אותו.

יצחק וקנין: אז הבאנו את זה לכאן וחלקנו הגדול הצביע עבור הדברים הללו וכבר אז אמרתי שזאת טעות, טעות, טעות.

יצחק וקנין: אני אומר את זה שוב.

יצחק וקנין: הממשלה חייבת להתעשת.

מירי רגב: אני יזמתי את הדיון הזה.

מירי רגב: זה דיון מהיר של חברי הכנסת מירי רגב, כבל ומולה.

יצחק וקנין: יש הבדל ביני לבינך.

יצחק וקנין: כשאמרתי שאני לא מצביע, לא הצבעתי ולא צעקתי כאשר היו כאן המצלמות.

מירי רגב: אתה יכול להגיד מה שאתה רוצה אבל שר השיכון הוא מ-ש"ס.

יצחק וקנין: לאורך כל הדרך עמדתי על שלי.

מירי רגב: אם שר השיכון לא הפך שולחן, זאת בעיה שלו.

משה גפני: אתם רוצים לפתור את הבעיה או אתם רוצים להתנגח?

משה גפני: כל חבר כנסת יכול לומר מה שהוא רוצה אבל אני רוצה לבקש מחברי הכנסת.

משה גפני: יש שלושה נושאים שעומדים על סדר היום מבחינת הדיון הזה.

משה גפני: האם חברי הכנסת בדעה שצריך לפקח על המחירים, האם חברי הכנסת שצריך לפתוח את התחרות ולהוריד את המכסים.

יצחק וקנין: הם יתאמו מחירים כמו הבנקים וכמו כולם.

יצחק וקנין: צריך לקבוע את המחיר.

יצחק וקנין: אני הייתי קובע אותו לגבי הדירות ולגבי הכול.

יצחק וקנין: אני לא סומך על הטייקונים.

משה גפני: זה לא בסדר.

משה גפני: נמצאים כאן חברי כנסת וכולם רוצים להביע את עמדתם.

משה גפני: כל אחד יכול לומר מה שהוא רוצה.

שלמה מולה: אדוני היושב ראש, בדרך כלל המציעים מתייחסים קודם.

משה גפני: אני הולך לתת להם את רשות הדיבור.

משה גפני: אני פשוט שכחתי.

משה גפני: אופיר, גם אתה.

משה גפני: שכחתי בהתחלה לומר את זה.

מירי רגב: חשבתי שזה דיון אחר.

משה גפני: מירי, מותר לי לטעות.

מגלי והבה: את בקואליציה.

מגלי והבה: את עם הממשלה.

מגלי והבה: איזו צביעות זאת.

מירי רגב: הצביעות היא שקדימה במשך חמש שנים לא עשתה כלום ומאיר שטרית לא עשה כלום.

מירי רגב: היום הבעיה של הדיור היא בגלל המירורים שאנחנו אוכלים מכם.

שי חרמש: אנחנו כבר שנתיים וחצי לא בשלטון.

שי חרמש: יכולתם לתקן הכול.

משה גפני: שי, אני הולך להוציא אותך.

שי חרמש: תוציא אותה קודם.

שי חרמש: גם משדרות רוטשילד גירשו אותה.

מירי רגב: כי שם זה שמאל קיצוני.

מירי רגב: שם החברים של ניצן הורוביץ.

שי חרמש: גם שלי.

מירי רגב: חברים של דב חנין.

שי חרמש: גם שלי.

מירי רגב: מצוין.

מירי רגב: אז לך לשם.

מירי רגב: תקבל ביצים וחלב.

מירי רגב: תבוא עם ביצים וחלב.

משה גפני: אפשר לבקש להפסיק לצלם כי אז ייפסקו הצעקות?

שי חרמש: קיבלת את כל החשיפה.

משה גפני: זה ממש לא יפה מה שאתם עושים.

משה גפני: מירי, אתם מוציאים את דיבתנו רעה.

משה גפני: כל הצעקות כאן זה בגלל שמצלמים וזה במקום לדון דיון מקצועי על הנושא הזה.

משה גפני: אני מבקש להפסיק לצלם חצי שעה ותנו לנו לדון בנושא.

משה גפני: אני אומר מה הנושא.

מירי רגב: זה דיון מהיר שלי, של כבל ושל מולה.

מירי רגב: אתה אומר לי מה הנושא?

מירי רגב: זה נושא שאנחנו העלינו לפני שבוע.

מירי רגב: אני באתי מוכנה לדיון על פערי מחירים ולכן אל תגיד לי מה הנושא.

מירי רגב: יש גבול לכמה אפשר לעשות צחוק כמנהל ועדה.

משה גפני: אני לא אומר למירי רגב אלא לכל החברים האחרים.

משה גפני: היא יודעת הכול.

משה גפני: יש שלושה דברים בהם צריך לקבל החלטה.

משה גפני: האם אנחנו הולכים על תחרות, זאת אומרת, מורידים את המכסים, האם אנחנו מדברים על הפחתת המס, האם אנחנו מדברים על פיקוח.

משה גפני: חברת הכנסת מירי רגב, יש לך דיון מהיר ואני החלטתי לשים את זה על סדר היום למרות שהייתי יכול לא לעשות זאת.

מירי רגב: אני מודה לך.

משה גפני: כשמירי מבקשת, אני מעלה.

מירי רגב: אני מודה לך כבוד היושב ראש על שאישרת דיון מהיר שלי, של חבריי כבל ומולה בנושא פערי המחירים.

משה גפני: גם בקשה של אופיר אקוניס.

מירי רגב: מצוין.

מירי רגב: לא ידעתי שגם הוא הגיש בקשה.

מירי רגב: בסדר, גם של אופיר אקוניס.

יצחק וקנין: הוא מהמפלגה שלך.

מירי רגב: שר התעשייה, זה לא סוד שמעמד הביניים לא יכול יותר לעמוד בנטל של יוקר המחייה.

מירי רגב: אנחנו רואים את זה גם בהעלאת מחירי המים, מוצרי המזון, הדלק והדיור.

מירי רגב: כל מה שקורה, מעמד הביניים לא יכול לעמוד בזה יותר.

מירי רגב: הדיון שביקשתי לקיים היום יחד עם חבריי מדבר על פערי מחירים בין רשתות שונות, גם בין המגזרים וגם בין הרשתות.

מירי רגב: לדוגמה, לחם אחיד – אני לא אפרסם איזו רשת מזון זאת – עולה במקום אחד ארבעה שקלים וברשת אחרת כמעט שבעה וחצי שקלים.

מירי רגב: גבינה לבנה עולה חמישה שקלים במקום אחד ובמקום אחר עולה כמעט שמונה שקלים.

מירי רגב: מטרנה וסימילאק – ואימא שלא יכולה לצערה להיניק, זה תינוק שבוי שיכול לאכול רק מטרנה או סימילאק – עולה במקום אחד 32 שקלים ובמקום אחר 47 שקלים.

מירי רגב: הרשתות בכל מקרה מרוויחות, גם אלו שמוכרות בזול.

מירי רגב: זאת אומרת, כולם מרוויחים.

מירי רגב: השאלה היא למה פערי המחירים הם כאלה ולמה קיימים פערי מחירים כאלה גדולים באותו מוצר.

מירי רגב: למה הפערים האלה?

מירי רגב: המצב ידוע לכולם ואני מאוד שמחה שאתה כאן כי מצאתי אמירה שלך כיושב ראש ועדת הכלכלה באותו נושא.

מירי רגב: התקיים דיון על מחירים ופערי מחירים ואיך בעצם יוצרים תחרות על המדפים.

מירי רגב: אני לא אקריא את כל הפרוטוקול ואת כל הדיון המאוד מאוד רציני שקיימת, וקראתי את כולו, אלא אצטט חלקים.

מירי רגב: שם אמרת: "אני שואל אתכם, כיוון שאני בא מהתחום, איך זה לאורך שנים אנשים מנסים ליצור מוצרים מסוימים ולהביא אותם אל המדף והם לא מצליחים.

מירי רגב: תסבירו לי מה הקריטריונים של מתחרים מסוימים להיכנס לסופרים מסוימים".

מירי רגב: שאלת את זה בדיון.

מירי רגב: את השאלה הזאת אני מפנה אליך כשר התמ"ת היום ואני שואלת אותך איך יכול להיות מצב שיש קרטל, איך יכול להיות מצב שאנחנו לא עושים פיקוח ועל מוצרים מסוימים כותבים מה מחיר המקסימום שאפשר לקחת בכל הרשתות ואלה הם אותם מוצרים בסיסיים כמו לחם, שמן זית, גבינות, ביצים, קמח.

מירי רגב: מה המוצר בפיקוח שכל הרשתות יכולות למכור במחיר הזה ולא במחיר אחר?

מירי רגב: למה אנחנו לא מורידים את אותן מכסות ביבוא, כמו שאמר כאן היושב ראש, ויוצרים תחרות הרבה יותר הוגנת?

מירי רגב: למה יש כאן מספר חברות שהן המשתלטות על השוק והן לא מאפשרות תחרות אמיתית אלא מביאות לרווחים מופרזים?

מירי רגב: אלה לא רווחים אלא רווחים מופרזים של אותן רשתות והם יכולים לבנות להם כמה בתים ואנחנו אפילו לא יכולים להגיע לבית אחד.

מירי רגב: הדבר האחרון שאני אומרת כאן, בגלל שיש כאן תקשורת, הוא למה אנחנו לא נלך לחרם צרכני אמיתי?

מירי רגב: אם אנחנו לא מצליחים להביא את הפיקוח, אם אנחנו לא מצליחים שרשות ההגבלים העסקיים תבוא ותאמר מהו מונופול, למה אנחנו לא מביאים מוצרים בפיקוח?

מירי רגב: אנחנו צריכים ללכת על חרם צרכני אמיתי שבעצם יבוא ויגיד לאותן רשתות: די, עד כאן, עד כאן אנחנו מוכנים לשלם את המחיר הזה.

משה גפני: תודה.

משה גפני: חבר הכנסת מולה, ממציעי ההצעה לסדר.

שלמה מולה: תודה רבה אדוני היושב ראש.

שלמה מולה: זה שאנחנו נתנגח כאן בין קואליציה לאופוזיציה, לא יביא שום תועלת לאזרח הפשוט שהולך למכולת וממלא את הסל ובסופו של דבר רוצה לשלם עבור המצרכים שהוא קונה אבל הוא חוזר עם סל כמעט ריק.

שלמה מולה: אנחנו יודעים ששכר המינימום לא עלה וגם כשהוא עלה, אמרו שנותנים עוד 100-200 שקלים.

שלמה מולה: הבשורה היחידה היא שבשנתיים האחרונות מוצרי הבסיס עלו בעשרים אחוזים ועם העובדה הזאת אי אפשר להתווכח.

שלמה מולה: עם הנתון הזה אי אפשר להתווכח.

שלמה מולה: גם הנתונים שלוקחים את הדיור, את הדלק, את מוצרי המזון הבסיסיים וכן הלאה, בסוף אתה מגיע לכך שהצרכן נפגע והממשלה לא עושה הרבה.

שלמה מולה: אני, בניגוד לחלק מהחברים היושבים כאן, לא חושב שהכל חייב להיות רק דרך משקפי התחרות.

שלמה מולה: ברגע שאתה מקדש את התחרות ואתה לא שם בלמים ולא מייצר איזונים, התוצאה היא שאתה משתף פעולה עם הקפיטליזם החזירי כאשר אפילו אמריקה הגדולה סובלת ממנו היום.

שלמה מולה: אנחנו במו ידינו לא עושים דבר.

שלמה מולה: אני מצפה דווקא היום בדיון שמתקיים כאן היום שאנחנו נבוא ונגיד שאנחנו בעד פיקוח על מוצרים בסיסיים.

שלמה מולה: פיקוח.

שלמה מולה: חד משמעית.

שלמה מולה: אי אפשר לעצום את העיניים.

שלום שמחון: איך כנסת ישראל בונה את תנועת העבודה מחדש.

שלמה מולה: אדוני השר, אתה נטשת את תנועת העבודה.

שלמה מולה: עזוב.

שלמה מולה: אתה בעצמאות.

שלום שמחון: התהליך הצליח.

שלמה מולה: אני לא יודע.

שלמה מולה: אני רוצה לסכם את דבריי ולומר את הדברים הבאים.

משה גפני: אתה בעד פיקוח.

משה גפני: אתה בעד החזרת הפיקוח.

שלמה מולה: אדוני, כמו שראש הממשלה מביא לנו כל מיני הצעות חוק שיש בהן יסוד בחקיקה, מביא לנו בהוראת שעה, אולי אפשר לעשות הוראת שעה לגבי פיקוח על מחירים לשנתיים.

משה גפני: רעיון טוב.

שלמה מולה: לפי דעתי זה צריך להיות הפתרון.

משה גפני: תודה.

משה גפני: איתן כבל ממציעי הדיון.

איתן כבל: תודה אדוני היושב ראש.

איתן כבל: האמת שהוכיתי בתדהמה כמה אתה מבוקש או הוועדה שלך.

משה גפני: אני לא מבוקש.

משה גפני: אני סתם כאן.

משה גפני: אני עובד אצל מירי רגב.

איתן כבל: שמחתי לראות את הקהל המכובד הזה.

איתן כבל: את הנושא הזה הנחנו על סדר היום.

שלום שמחון: למה אתה לא יכול לחשוב על אפשרויות נוספות?

משה גפני: זאת עקיצה שרק אצלנו בסיעה יודעים לעשות את זה.

איתן כבל: אני מקבל את העקיצות של שלום באהבה כי הוא כבר עשה את הגרוע מכל.

איתן כבל: אחרי זה מה כבר יכול להיות ואיזו עקיצה יכולה להיות?

שי חרמש: תמיד עוד יש מה לעשות.

יצחק וקנין: יש מקצה שיפורים.

איתן כבל: לגופו של עניין.

איתן כבל: בשנים האחרונות, ובעיקר בשנה האחרונה, כל הנושאים הצרכניים מקבלים פרצוף אחר לגמרי, גם בכנסת ישראל ובמקרה או שלא במקרה, אדוני היושב ראש, השר עצמו, גם בתפקידיו השונים בעבר כיושב ראש ועדת הכלכלה, היה מהאנשים המובילים בכנסת ישראל במאבקים צרכניים מהמדרגה העליונה.

איתן כבל: זאת אומרת, הייתה לו הזכות להניח יסודות איתנים להתמודדות עם השאלות האלה.

איתן כבל: גם בגלל הרשתות החברתיות, גם בגלל עליית המודעות, גם בגלל עליית כוחם של חברי הכנסת בהתמודדות בשאלות הצרכניות, הנושא מונח לפתחנו.

איתן כבל: מסתבר שהן כמעט עניין יום-יומי אפילו.

איתן כבל: נושאים הנוגעים לצרכנות, שאנחנו רואים – אני לא רוצה להשתמש במלים גסות ובוטות, אבל – דברים מאוד לא פשוטים ולו רק חוק שהעברנו בשבוע שעבר כאשר קופות החולים במשך שנים עשו על גבם של המבוטחים עשרות מיליוני שקלים.

איתן כבל: אין כמעט נושא בו אנחנו לא עוסקים ומוצאים פגמים מהסוג הזה.

איתן כבל: חלק מאתנו היו בעד ההפרטות.

איתן כבל: אני בעד תחרות.

איתן כבל: תחרות אמורה באמת לייצר את אותו מצב שבסופו של עניין יש אמורה להיות כותרת לפיה הציבור יוצא נשכר.

איתן כבל: אבל מה, אין בפועל תחרות אמיתית.

איתן כבל: אין כמעט בשום מקום.

איתן כבל: לכאורה יש כמה חברות סלולר, יש חברות כבלים, כמעט בכל דבר היום יש לכאורה תחרות אבל בפועל אין שום תחרות.

איתן כבל: אדוני היושב ראש, כמעט לשום גורם אין עניין לייצר תחרות.

איתן כבל: השקט ביניהם – ואני לא רוצה להגיד שיש תיאום או אין תיאום כי אין לי מושג ואני לא רוצה לדבר על דברים שאינני יודע אבל אני אומר זאת כצרכן.

איתן כבל: כאן נכנס בעצם משרד התמ"ת שבמשך שנים ישן יותר מדב.

איתן כבל: זאת אומרת, דובים התעוררו לפני המשרד.

איתן כבל: מי שהיה אמור לעשות את העבודה, להיות הרגולטור – לא במובן הקומוניסטי של המילה אלא במובן הצרכני הבסיסי – נרדם.

איתן כבל: אדוני היושב ראש, תן לי להתייחס.

איתן כבל: רק בזכותי, בזכות מירי ומולה הגיעו הנוכחים.

יצחק וקנין: אני יושב כאן מאז הדיון הקודם, ולא כמו מירי.

מירי רגב: וקנין, זה דיון מהיר שלי.

יצחק וקנין: את באה רק כשיש טלוויזיה.

מירי רגב: קודם כל, אני לא צריכה להתנצל על זה.

מירי רגב: סליחה שאני משעה 9:00 בוועדת החוץ והביטחון בנושא נכי צה"ל.

מירי רגב: תפסיק כבר.

מירי רגב: מה הצביעות הזאת?

יצחק וקנין: אני אלמד אותך איך לדבר.

מירי רגב: אתה לא תדבר אלי כך.

יצחק וקנין: אני אדבר איך שאני רוצה.

מירי רגב: תלמד את עצמך איך לדבר.

מירי רגב: מה זאת הקנאה הזאת שלך?

מירי רגב: אני צריכה להתנצל על דיון מהיר שאני עושה?

משה גפני: מירי, זה לא מכובד.

שי חרמש: די לצעוק.

מירי רגב: אני אחראית על מי שמגיע לכאן ומי לא מגיע לכאן?

משה גפני: זה לא מכובד.

משה גפני: תעזבו את העניין הזה.

מירי רגב: מה לא מכובד?

מירי רגב: אני צריכה לקבל כאלה הערות מגעילות?

מירי רגב: מה זה?

משה גפני: אתם לא מתמודדים על אותם קולות.

מירי רגב: זה דיון מהיר שאני יזמתי כאן יחד עם חברים ובאתי לכאן לדיון הזה.

מירי רגב: אני צריכה להתנצל על כך שמשעה 9:00 בבוקר אני בוועדת החוץ והביטחון?

משה גפני: לא, ממש לא.

מירי רגב: די.

מירי רגב: זה לא יפה.

משה גפני: מירי, למען הסדר הטוב אני רוצה שתדעי שמה שאתם הגשתם דיון מהיר, זה מכובד מאוד.

משה גפני: בואו נתמקד בעניין הזה.

משה גפני: אני תיאמתי עם השר שמחון כבר לפני חודש וחצי.

מירי רגב: בסדר גמור.

מירי רגב: מצוין.

מירי רגב: יצא טוב.

משה גפני: רציתי שבדיון המהיר שלכם יהיה שר התמ"ת והמנכ"ל.

מירי רגב: מה רע בזה?

מירי רגב: זה יצא מצוין.

משה גפני: איתן, תסיים.

איתן כבל: אני מסיים.

איתן כבל: אדוני היושב ראש, אני רוצה לסיים את דבריי ולומר שאין ספק שלמשרד כאן – ויש שר חדש ונמרץ ויש מנכ"ל שמכיר את העבודה היטב – אין לו ברירה.

איתן כבל: זה בא לידי ביטוי גם בוועדות השונות כי כאשר לעתים אנחנו חברי הכנסת מציעים הצעות שונות, אתה לא יודע את מי מייצג המשרד, את האזרח או את הגופים שאנחנו אמורים להתמודד אתם.

איתן כבל: אני מניח שיתפתח כאן דיון ואני רוצה לומר שאני רוצה שמשרד התעשייה יעשה ובגדול את עבודתו.

איתן כבל: צריך רגולציה בחלק מהדברים והרגולציה יותר חשובה לייצר תחרות אמיתית.

איתן כבל: תודה.

משה גפני: תודה רבה.

משה גפני: אופיר אקוניס, ממציעי הצעה לסדר.

אופיר אקוניס: תודה.

אופיר אקוניס: אני מודה לך אדוני היושב ראש.

אופיר אקוניס: תודה לך אדוני היושב ראש על שנענית לבקשתי מעבר לדיון המהיר לקיים כאן דיון בנושא יוקר המחייה בישראל.

אופיר אקוניס: גילוי נאות, אני חוזר אתמול בערב מסניף כלשהו של חברת שיווק כלשהי וקניתי שם – סופר שלא אזכיר את שמו – סל מוצרים הכי בסיסי שיכול להיות.

אופיר אקוניס: קניתי כמה מוצרי חלב וכמה פירות וירקות שאין עליהם מע"מ ובכל זאת הם יקרים בצורה מטורפת.

אופיר אקוניס: אין כאן בכלל ויכוח בחדר הזה, לא מקדימה, לא מ-ש"ס ולא מהליכוד על כך שיוקר המחייה בישראל הולך ועולה, הולך ועולה.

מגלי והבה: יש מחלוקת לגבי מי שהעלה את המחירים של הדלק.

מגלי והבה: על זה תדבר.

אופיר אקוניס: אתה רוצה שאני אענה לך?

משה גפני: מגלי, אתה מדבר אחריו.

משה גפני: כולנו מתלוננים על עליית המחירים.

משה גפני: יש מישהו שלא מתלונן על כך?

אופיר אקוניס: תאמין לי שאני יודע מה אני אומר, חבר הכנסת מגלי והבה.

משה גפני: מי אשם בזה, זה דיון אחר.

מגלי והבה: מתלונן אבל הוא מרים את ידו בעד הממשלה.

משה גפני: בוא נעזוב אתך מי שמרים ידיים.

משה גפני: מגלי, אתה חבר כנסת רציני, אל תעביר את זה לשם עכשיו.

משה גפני: הדיון הוא מספיק רציני כדי לא להאשים עכשיו מישהו.

מגלי והבה: אני מסכים אתך.

משה גפני: על האשמה נדבר במליאה אבל לא כאן בוועדה.

שי חרמש: הכול מעשה ידי אדם.

משה גפני: אופיר, תמשיך.

שלמה מולה: אופיר, אין חולקים על כך שהמחירים עלו.

אופיר אקוניס: ובכן, איך מתמודדים עם יוקר המחייה.

אופיר אקוניס: קודם כל, תחרות ושבירת ריכוזיות בוודאות מביאה להורדת מחירים.

אופיר אקוניס: עשינו את זה בסלולר בוועדת הכלכלה לפני חצי שנה וזה מתחיל לעבוד.

אופיר אקוניס: אפשר להחזיר את הפיקוח ולצערי השבוע הממשלה התנגדה, ואני אומר את זה לצערי, להצעת חוק שלי של החזרת הפיקוח על מחירי הסולר שמביאים לעליית מחירים גם בענבים שמגיעים לרשתות השיווק.

אופיר אקוניס: מדוע?

אופיר אקוניס: כי זה עולה להם יותר.

אופיר אקוניס: הסירו את הפיקוח על הסולר, ואני לא אומר מי כי אני לא רוצה לפתוח דיון פוליטי, אבל הוסר הפיקוח על הסולר.

אופיר אקוניס: אדוני היושב ראש, גובה המיסוי.

אופיר אקוניס: אני אומר לך שיש במדינתנו, במשרד האוצר וגם שר האוצר, אנשים שמתגאים בדוחות הטובים והנבונים של ה-OECD על חוזק הכלכלה בישראל.

אופיר אקוניס: אני חושב שזה נכון.

אופיר אקוניס: אבל דוח של ה-OECD אומר שישראל היא במקום השלישי במיסוי עקיף.

אופיר אקוניס: זה דבר שהוא פשוט אנטי צרכני ואנטי חברתי.

אופיר אקוניס: אני אומר לך אדוני היושב ראש שאני בא מזרם בכלכלה שאומר את הדבר הבא: דבר שמחזק את המשק, שמזניק אותו, שתורם לצמיחה, זאת הורדת מסים ולא העלאת מסים.

אופיר אקוניס: לצערי בשנים האחרונות – וגם אני אומר ביושר, ואף אחד לא יגיד לי שאני לא אומר את זה גם בשיחות סגורות, בשנתיים וחצי האחרונות - יש כאן תהליך מסוכן של העלאת מסים עקיפים בצורה אגרסיבית ובצורה מפחידה.

יעקב אדרי: כמו הפחתת המס על החברות.

אופיר אקוניס: אני מדבר כרגע על המיסוי העקיף.

אופיר אקוניס: לכן, משום שאני בא מהזרם הזה של הורדת מסים כמזניק צמיחה, אני אומר לכם כאן – אני אומר לך שר התעשייה, המסחר והתעסוקה, אני קורא לך ואני מבקש ממך ומהמנכ"ל – שאני מבקש שמשרד התמ"ת יתמוך בהצעת החוק הפרטית שלי ושל חברת הכנסת רגב שהונחה על שולחן הכנסת לפני חודש ומבקשת להוריד את המע"מ על מוצרי היסוד.

אופיר אקוניס: היום אין מע"מ על פירות וירקות.

שלמה מולה: לפני חמישה חודשים הגשתי הצעת חוק כזאת אבל אתם הפלתם אותה.

אופיר אקוניס: עכשיו אני אתמוך בך.

שלמה מולה: עכשיו התעוררתם?

שי חרמש: אופיר, אנחנו בעדך.

שלום שמחון: לגבי המע"מ.

שלום שמחון: מחר יש דיון אצל ראש הממשלה.

שלום שמחון: לפי דעתך כמי שמכיר אותו, אנחנו יכולים להוסיף את זה להמלצות של ועדת קדמי?

אופיר אקוניס: כן.

אופיר אקוניס: התשובה היא כן.

שי חרמש: להוסיף אפשר, אבל הוא לא יקבל.

שי חרמש: זה בניגוד לאידיאולוגיה הכלכלית שלו.

אופיר אקוניס: אמרתי את הדברים גם בישיבת סיעת הליכוד וגם לראש הממשלה.

אופיר אקוניס: הממשלה יכולה לעשות מעשה.

משה גפני: אופיר, לא את זה הוא שאל אותך.

משה גפני: הוא שאל אותך לא מה דעתך.

משה גפני: מה דעתך, אמרת.

משה גפני: אתה קרוב לראש הממשלה ואתה מכיר אותו.

משה גפני: הוא שאל אותך האם אתה חושב שלהוסיף את זה לוועדת קדמי – כמי שמכיר היטב את ראש הממשלה – האם ראש הממשלה יקבל את זה.

אופיר אקוניס: אני אומר בצורה מאוד ברורה.

יעקב אדרי: הוא יודע את התשובה.

שי חרמש: לפני שהוא יוריד את המע"מ, הוא יוריד את מחיר המטרה לחלב.

שי חרמש: אל תדאג.

אופיר אקוניס: אני יודע בדיוק מאיפה באה ההתנגדות גם להחזרת פיקוח וגם להורדת מע"מ.

אופיר אקוניס: זה בא ממשרד האוצר.

אופיר אקוניס: משרד האוצר מתנגד.

שי חרמש: למי שייך משרד האוצר?

אופיר אקוניס: זה לא משנה למי הוא שייך.

אופיר אקוניס: זה שייך לתפיסות כלכליות.

מרינה סולודקין: לפרק את משרד האוצר.

שי חרמש: אופיר, אנחנו אתך.

אופיר אקוניס: אני אומר לכם – אדוני היושב ראש וגם השר – שחובת

אופיר אקוניס: כם להביא את זה כהמלצה.

אופיר אקוניס: זאת לא זכותכם, זאת לא אפשרות, אלא זאת חובתכם.

אופיר אקוניס: אני ממש מבקש, אתם מניחים המלצות בפני הממשלה ואני מבקש שתמליצו את ההמלצה הזאת.

אופיר אקוניס: אם אנחנו נמשיך לנהל כאן כלכלה חופשית שהופכת לכלכלה פרוצה בלי צדק חברתי, וזה מה שקורה עכשיו, אנחנו בסכנה גדולה.

משה גפני: תודה רבה.

משה גפני: מגלי והבה ואחריו זהבה גלאון.

מגלי והבה: אדוני היושב ראש, אני רוצה להיות קצר ולעניין.

משה גפני: כן, זה חשוב כי אנחנו רוצים לשמוע את השר והמנכ"ל.

מגלי והבה: אין ספק שמי שחשב - אלה שיושבים כאן ואלה שמתחשק לי להוציא ולתת להם ממחטה כדי שינגבו את דמעותיהם – כאשר העלו את מחירי הדלק, שהעלאת המחירים לא תגולגל על האזרחים, זה לא כך.

מגלי והבה: מגלגלים אותה על האזרחים.

מגלי והבה: שלא יבואו להטיף לנו.

אופיר אקוניס: אני סירבתי לדבר הזה.

משה גפני: זה לא טוב מה שמגלי החבר שלי עושה, אבל אני לא יכול למנוע את זה ממנו.

מגלי והבה: זה טוב מאוד.

משה גפני: אני יכול לספר מי העלה את הפיקוח על המים, מי עשה את הרפורמות האלה, אבל אני לא מעלה את זה.

משה גפני: זה אתם עשיתם.

מירי רגב: מי לא בנה במשך חמש שנים?

מגלי והבה: אתה רוצה שנפטור את הממשלה מאחריותה?

שי חרמש: שנתיים וחצי עברו.

שי חרמש: כבר שכחו מתי היינו שם.

מגלי והבה: הדיון היום הוא כי אנשים לא מצליחים לקנות ואין להם מוצרי יסוד בבית.

מגלי והבה: כשאני מתייחס לעליית המחירים הזאת, ודאי אדוני השר שצריך פיקוח על המחירים.

מגלי והבה: לא יכול להיות שאתה היום קונה בכל מיני מקומות ואתה רואה את הפרשי המחירים.

מגלי והבה: כולם נזעקו לנושא הקוטג' ולכן מחירי הורד, אבל פתאום רואים את כל המחירים האחרים של מוצרי החלב.

שלום שמחון: אני דווקא קונה בירכא, זה יותר זול שם.

מגלי והבה: למה שם זה זול יותר?

מירי רגב: בכפר קאסם יותר זול.

מגלי והבה: למה?

מירי רגב: בבני ברק יותר זול.

אופיר אקוניס: אתה שוכח שאתם הורדתם את הפיקוח על מחירי החלב.

אופיר אקוניס: אל תטיף לנו כאן.

יצחק וקנין: אז תחזירו אותו.

שי חרמש: יכולתם להחזיר את זה במשך שנתיים וחצי.

מירי רגב: יכולנו לעשות הכול.

שי חרמש: נעזור לכם.

מירי רגב: אנחנו נעשה הכול.

שי חרמש: מירי, לכי לסתומים בשדרות רוטשילד.

יצחק וקנין: אל תדאגי, אתם תעבירו להם את השלטון.

אופיר אקוניס: ש"ס יהיו בכל הממשלות.

אופיר אקוניס: זה בסדר.

יצחק וקנין: אתם תעבירו להם את השלטון.

יצחק וקנין: תמשיכו להאשים אותם.

מירי רגב: אבל אתם תשבו גם אתם בממשלה.

אופיר אקוניס: ש"ס יהיו בכל הממשלות.

שי חרמש: אתם רבים ביניכם וזה גורם לנו שמחה רבה.

משה גפני: הוויכוח כאן הוא על משהו שאני לא יודע?

משה גפני: מתקרבות בחירות?

משה גפני: מה הוויכוח כאן עכשיו?

יוחנן פלסנר: אנחנו לוקחים את ש"ס.

מגלי והבה: אדוני, אני רוצה להודות לאלה שהביאו את הנושא לדיון.

אופיר אקוניס: יצא המרצע מהשק.

אופיר אקוניס: שמעתם את חבר הכנסת פלסנר?

אופיר אקוניס: אנחנו לוקחים את ש"ס.

אופיר אקוניס: הם הכי חברתיים.

אופיר אקוניס: שלושים שנים ברציפות הם בשלטון.

מגלי והבה: אני לא רוצה לתת לך כינוי לאדם מכובד.

יעקב אדרי: כאשר אתם מתחילים לתקוף את ש"ס, אלה באמת ימים נהדרים.

מירי רגב: לא תקפנו.

מירי רגב: רק הגבנו להתקפות עלינו.

משה גפני: מה זה משנה את מי אתם לוקחים ואת מי קדימה לוקחת?

משה גפני: יושב ראש ועדת הכספים שייך ליהדות התורה.

יעקב אדרי: זה ברור.

יעקב אדרי: זה רשום בטאבו.

משה גפני: אנחנו יותר באופוזיציה מאשר בקואליציה.

משה גפני: אצלכם היינו באופוזיציה.

משה גפני: אנחנו כל הזמן באופוזיציה ועכשיו זאת טעות שאנחנו בקואליציה.

מגלי והבה: צריך להודות לך על ששמת את הנושא בסדר היום.

מגלי והבה: אני רוצה לומר לך יותר מכך ולומר זאת במשפט אחד.

מגלי והבה: אם מטרת הדיון היא לסמן וי ושיצלמו אותנו, זאת לא המטרה.

משה גפני: זאת לא המטרה שלי.

מגלי והבה: בסדר.

מגלי והבה: אם כך, בוא נראה מה הדברים המעשיים שאדוני השר יכול היום להביא כבשורה לאזרחי ישראל כך שהמחירים ירדו לפחות במוצרים הבסיסיים לחיים שלנו.

משה גפני: תודה.

משה גפני: זהבה גלאון, בבקשה.

משה גפני: אחריה חבר הכנסת שי חרמש.

זהבה גלאון: אדוני היושב ראש, מוצרי הבסיס עלו בשנתיים האחרונות בכעשרים אחוזים.

זהבה גלאון: כאשר מוצרים כאלה עולים באחוזים כאלה, המסקנה היחידה היא – ואני רוצה לתמוך בחבר הכנסת וקנין – שצריך לפקח על מצרכים חיוניים.

זהבה גלאון: הבעיה שלי אדוני – ואני אומרת משפט אחד ובזה אני מסיימת את דבריי – היא מי ישמור על השומרים.

זהבה גלאון: אנחנו ראינו, בעיקר בעניין הקוטג', שהוקמה ועדה שצריכה לפקח על המפקחים אבל בעצם מי שיושב בה משמש כלוביסט של יצרני המזון.

זהבה גלאון: אנחנו רואים איך הריכוזיות מביאה לעליית המחירים, ובמקרה הזה עליית מחירי החלב, ואין מי שיפקח.

זהבה גלאון: יש כאן כשל של הרגולטור.

זהבה גלאון: יש כאן כשל ויש כאן מדיניות מיסוי כושלת, דברים שכבר נאמרו, ומעלים מסים עקיפים.

זהבה גלאון: הבעיה היא שאם מחליטים שמחזירים את הפיקוח על מוצרי היסוד, לדעתי גם צריך לוודא שאותה ועדה שאמורה לפקח פועלת על פי החלטות שהרגולטור קבע.

זהבה גלאון: תודה.

משה גפני: תודה רבה.

משה גפני: חבר הכנסת שי חרמש ואחריו חברת הכנסת עינת וילף.

שי חרמש: אין ספק אדוני היושב ראש, כפי שאתה אמרת בפתיחה, שיש בעצם שני גורמים שמובילים אותנו למציאות בה אנחנו נמצאים כרגע.

שי חרמש: גורם אחד הוא לא בידינו אלא ביד העולם הגדול ורחמי שמים והוא ההתייקרויות בעולם בכל נושא המזון.

שי חרמש: הדברים האלה מוכרים וידועים.

שלמה מולה: דרך אגב, מבחינת המחקר של מרכז המחקר של הכנסת, גם על פי הדוח של ה-OECD, מה שאתה אומר זה מופרך.

מירי רגב: נכון.

מירי רגב: ראה את ההבדל בין מחיר שמן הזית בחוץ לארץ לבין מחירו כאן.

שי חרמש: אמרתי שיש עליית מחירים במחירי המזון בעולם ויש עלייה יותר גבוהה בארץ.

שי חרמש: כדאי לקרוא את דוח ה-OECD עד הסוף.

שי חרמש: מולה, ההערה לא הייתה נכונה.

משה גפני: לא חשוב.

משה גפני: עזוב.

משה גפני: אין לנו הרבה זמן.

שי חרמש: אם אין הרבה זמן, אני אוותר על זכות הדיבור.

משה גפני: לא, אל תוותר על זכות הדיבור.

משה גפני: תאמר את הדברים.

משה גפני: אני יודע מה אתה רוצה לומר ותאמר את זה באופן רציני כדי שהשר ישמע.

משה גפני: אל תנהל דיאלוג.

שלום שמחון: לא הייתי משאיר את העניין של שמן הזית באוויר.

שי חרמש: אם שואלים חלק מהשרים מה המצב, הם אומרים שמן זית אבל המצב הוא לא שמן זית.

שי חרמש: יש דברים שקשורים במציאות הכלכלית שלנו כאן.

שי חרמש: בבדיקה על אותו מוצר דגל שהפך לניצוץ שהדליק את התבערה, רואים דבר מעניין.

שי חרמש: בשש השנים האחרונות, מ-2005 עד 2011, מחיר חומר הגלם לאותו מוצר – אוניית הדגל, הקוטג' – עלה ב-44 אגורות אבל עלות המחלבות עלתה ב-88 אגורות ועלות הרשתות עלתה ב-83 אגורות.

שי חרמש: אז אתה שואל שאלה מאוד פשוטה והיא אם כל חומר הגלם התייקר ב-44 אגורות בלבד במשך שנה, המחלבות הכפילו את המרווח של התוספת ולכן לשם מה הרשתות לקחו תוספת?

שי חרמש: אז אתה מגיע למסקנה שכל מה שלא תעשה – שרון קדמי, עם כל ההערכה לוועדה ולעבודה הרבה שלך – אתה יכול לפתוח את היבוא למי שאתה רוצה, כמה שאתה רוצה ואיך שאתה רוצה, אבל המייבאים בסופו של דבר יהיו אותם אלה שידם הטמאה עוסקת בתועבה הזאת.

שי חרמש: אלה אותן הרשתות או המחלבות.

שי חרמש: לא ייבא את זה מישהו אחר.

שי חרמש: את התוצאות אתה תראה מיד לנגד עיניך.

שי חרמש: הרעיון לפתוח את היבוא לא יפתור שום דבר.

שי חרמש: הרעיון היום לבוא ולקחת עשר אגורות ממחיר המטרה – ואגב, משמעותו, ונא לא להתבלבל, הוא לקחת מכיסם של אותם רפתנים שקמים בבוקר לעבודה 130 מיליון שקלים.

משה גפני: אתה נגד זה.

שי חרמש: זה המספר.

שי חרמש: שלום שמחון, היית פעם שר החקלאות.

שי חרמש: זה 130 מיליון שקלים.

שי חרמש: לבוא למי שקם בבוקר לחלוב פרות ולומר לו שלוקחים ממנו 130 מיליון שקלים.

שי חרמש: המחיר הוא שהקטנים יקרסו, המחיר הוא שתפוקת החלב תרד, המחיר הוא שההוצאות הקבועות נשארות, המחיר הוא שזה יחזור אחר כך אליכם בבומרנג כאשר אז כבר באמת המחירים יעלו כי לא תהיה שום ברירה אחרת.

שי חרמש: אני לא מניח שאפשר בזמן קצר ומיידי כרגע לפרק את הריכוזיות.

שי חרמש: אני יודע שעינת הציעה את זה כהצעה מרחיקת לכת ואפילו חתמתי עליה ביחד עם עוד שמונים חברי כנסת.

משה גפני: מה הריכוזיות עושה כאן עכשיו?

שי חרמש: זה הסיפור.

משה גפני: גם בראשית ברא אלוהים את השמים ואת הארץ, גם זה נוגע לדיון הזה.

שי חרמש: לא.

משה גפני: ועוד איך נוגע ואני אסביר לך איך הקדוש ברוך הוא ברא את העולם ואיך הוא הגיע לריכוזיות.

שי חרמש: אני סבלני.

שי חרמש: תסביר לי.

משה גפני: הנושא שעומד לדיון הוא האם אתה בעד פתיחת המשק לתחרות והאם אתה בעד הפיקוח על המוצרים הבסיסיים.

משה גפני: על הריכוזיות, אפשר לעשות כאן דיון במשך שבועיים.

משה גפני: תגיד מה דעתך כמו שאמרת לי בטלפון.

שלי יחימוביץ': הקדוש ברוך הוא ברא גם את הריכוזיות?

משה גפני: כן, בטח.

משה גפני: הוא ברא גם את הרע וגם את הטוב.

משה גפני: אתה רוצה לדבר עכשיו על הריכוזיות?

שי חרמש: תן לי לסיים את דבריי.

שי חרמש: לא יעזור לך שום דבר, לא תפתח את התחרותיות בטווח הקצר.

שי חרמש: הרשתות שולטות על המערכות והדבר היחיד שאתה יכול לעשות כרגע – ואני מתפלא שזה לא מופיע בהמלצות – אלה שני מהלכים כאשר האחד הוא בידי הממשלה.

שי חרמש: הנושא הראשון הוא נושא המע"מ, עליו דיבר קודם אופיר אקוניס, ואני מביא לך 28 אצבעות שלנו ואולי תקבל גם שלוש של מרצ.

שי חרמש: הנקודה השנייה היא שבלית ברירה לטווח מוגבל להטיל כרגע פיקוח על מוצרי היסוד כי אין פתרון אחר.

שי חרמש: תודה.

אופיר אקוניס: יופי.

אופיר אקוניס: כבר התקדמנו.

משה גפני: השאלה שלי היא רק האם אתה מסכים למהלך כולל.

משה גפני: זאת אומרת, גם פתיחת השוק לתחרות, גם הורדת המע"מ וגם הפיקוח.

משה גפני: האם אתה מסכים לכל המהלך?

שי חרמש: מה זה פתיחת השוק לתחרות?

משה גפני: להוריד את המכסים ליבוא.

שי חרמש: אתה לא מרוויח כלום.

שי חרמש: הרשתות יובילו את זה בעצמן.

משה גפני: אני במקומך הייתי אומר כן, כי זה לא יתבצע וכך היית יוצא גם נחמד.

משה גפני: שאל את יועץ התקשורת שלך למה היה כדאי לך לענות על השאלה הזאת בחיוב.

שי חרמש: אין לי יועץ תקשורת.

שי חרמש: אני מוכן לקחת את שלך.

משה גפני: אני אהיה יועץ התקשורת שלך.

משה גפני: עינת וילף, בבקשה.

משה גפני: אחריה שלי יחימוביץ.

עינת וילף: תודה.

עינת וילף: למרות שכעסת על חבר הכנסת חרמש, הוא צודק לחלוטין.

משה גפני: אין זמן לדיון כזה.

משה גפני: הוא צודק.

משה גפני: הוא בחור חכם.

שלום שמחון: שוק החלב הוא ריכוזי מאוד.

שי חרמש: על פי חוק שהעברת אותו.

שי חרמש: חוק החלב הוא על פי חוק ריכוזי כי אתה העברת את החוק.

משה גפני: אני מבקש לא לעלות על המוקש הזה.

שי חרמש: אין מוקש.

שי חרמש: השר שהעביר את החוק בא לבטל אותו.

משה גפני: יש לך משהו נגד עינת וילף?

שי חרמש: לא.

שי חרמש: נגד השר כרגע בעניין הזה.

שלום שמחון: אם הייתי צריך להעביר את החוק היום, הייתי מעביר אותו עוד פעם.

שלום שמחון: כל אחד קורא את החוק איך שמתחשק לו.

שי חרמש: לא.

שי חרמש: בחוק יש מסמרות ברורים.

משה גפני: תודה.

משה גפני: עינת וילף.

עינת וילף: הסיבה שבכל זאת כן צריך להזכיר את הריכוזיות היא שהנושא של הכנסת המוצרים לפיקוח – וגם כתבו את זה כאן בנייר של מרכז המחקר – אם זה לא נעשה בצורה שבמקביל פועלים להגברת התחרות, בעיקר בתחום של רשתות השיווק, בבעלות עליהן ובדרך בה הבעלות הזאת נעשית, אז אנחנו בסופו של דבר ניתן לרשתות השיווק מנוחה.

עינת וילף: יפתרו את הבעיה בפיקוח וכולם יהיו מרוצים אבל לא תהיה תחרות.

עינת וילף: לכן כן צריך להבהיר שאם אנחנו מדברים על נושא פיקוח, זה צריך להיות באופן שלא נותן מנוחה מהמאבק בריכוזיות ובהגברת התחרות.

עינת וילף: לכן זה כן צריך להיות למרות הכול המוקד של הדיון.

עינת וילף: לגבי שני דברים, המע"מ והפיקוח.

עינת וילף: לגבי נושא הפיקוח, הצעה אחת קטנה.

עינת וילף: ברשתות השיווק מסתירים את המוצרים שבפיקוח.

עינת וילף: יכול להיות שצריך לחוקק ולהבהיר שרשת שיווק תצטרך במקום אחד לרכז את המוצרים שבפיקוח – לא פה לחם, שם גבינה, שם חלב אלא הכול יהיה מרוכז באזור אחד ברשת השיווק, בסופרמרקט – כך שאדם ניגש ויודע שהוא יכול לקבל את כל סל המזון שלו בפיקוח ולא מסתירים את זה ולא מחביאים את זה.

מירי רגב: גם המחיר יהיה ידוע.

עינת וילף: המחיר יהיה ברור.

עינת וילף: כלומר, משהו שמחייב את הרשתות בצורה ברורה להפנות אנשים ולהראות להם היכן הדברים שבפיקוח.

עינת וילף: היום הן מסתירות את זה לחלוטין.

עינת וילף: זה רעיון קטן אבל אולי יכול כן להיות ישים.

שלום שמחון: זה חלק מהמלצות הוועדה.

עינת וילף: אם כן, קלעתי לכך.

עינת וילף: בנושא השני של המע"מ, כן לבדוק מהלך כולל.

עינת וילף: הרי הנושא של המע"מ על פירות וירקות, היו לו גם סיבות שנגעו לנושא של השוק השחור.

עינת וילף: לבחון מע"מ כולל על מוצרי היסוד, כולל פירות וירקות, של שני אחוזים, של שלושה אחוזים, אבל על כולם.

עינת וילף: אני חושבת שזה יכול להיות מהלך.

משה גפני: תודה.

משה גפני: שלי יחימוביץ.

משה גפני: אחריה אחרונת חברי הכנסת, מרינה סולודקין.

שלי יחימוביץ': אדוני היושב ראש, אדוני השר, אני מסכימה לאופן ההצגה שלך את העניין.

שלי יחימוביץ': יש לנו שלוש אופציות לפנינו כאשר האחת היא פתיחת השוק ליבוא, השנייה היא פיקוח על המחירים והשלישית היא הפחתת מסים עקיפים.

שלי יחימוביץ': אלה שלושת האופציות.

שלי יחימוביץ': אני אתחיל ואומר מה לא.

שלי יחימוביץ': לא לפתוח שווקים ליבוא של תוצרת חקלאית.

שלי יחימוביץ': בשום פנים ואופן לא לעשות זאת.

שלי יחימוביץ': אנחנו מדברים על פתיחת השווקים כעל אקט של קידמה אבל זה לא אקט של קידמה אלא זאת רגרסיה.

שלי יחימוביץ': כל מדינות אירופה, וגם ארצות הברית, מטפחות עכשיו את תעשיית הפנים ואת חקלאות הפנים.

שלי יחימוביץ': אין שום שר חקלאות צרפתי או שוודי או אירופאי מכל סוג שהוא שיעלה על דעתו להציע פתרון לעליית המחירים בדמות פתיחת הגבולות ליבוא של תוצרת חקלאית.

שלי יחימוביץ': המדינות האלה מגוננות על החקלאות שלהן.

שלי יחימוביץ': הן רואות בחקלאות ערך.

שלי יחימוביץ': מה נעשה ברגע שנפתח את השוק ליבוא של מוצרי חלב?

שלי יחימוביץ': אנחנו משמידים בזה תעשיית אמת שלמה.

שלי יחימוביץ': אנחנו פוגעים בחקלאים, אנחנו פוגעים ברפתנים, אנחנו פוגעים במובילים שמובילים את החלב מהרפת אל מפעל התעשייה שמייצר מוצרי חלב, אנחנו פוגעים בפועלי התעשייה שמייצרים את מוצרי החלב, אנחנו פוגעים כאן בשרשרת מזון שמפרנסת אלפי אנשים.

שלי יחימוביץ': אני רוצה להגיד את זה ואני אחזור ואומר שלפני שאנחנו צרכנים, אנחנו אנשים עובדים ואם כולנו נרוויח בסופו של יום עשרים שקלים ו-92 אגורות בשעה, שזה מחיר המינימום שיותר ויותר בני אדם משתכרים, לא נוכל לקנות כלום, לא קוטג', לא דירה, לא טיסה, לא שום דבר.

שלי יחימוביץ': אנחנו לא יכולים להשמיד מטה פרנסה של אלפי אנשים, תעשיות שלמות, חקלאות, תעשייה, לטובת החשיבה הכול כך מיושנת הזאת.

שלי יחימוביץ': זאת צורת חשיבה תאצ'ריסטית של תחילת שנות ה-80 אבל אנחנו כבר לא שם.

שלי יחימוביץ': כל המדינות הנורמליות כבר מגוננות על התוצרת שלהן.

שלי יחימוביץ': אני מתנגדת לפתיחת השווקים.

שלי יחימוביץ': כן, לפקח על המחירים.

שלי יחימוביץ': מדובר באיזה צלם בהיכל?

שלי יחימוביץ': מה הבעיה בלפקח על המחירים של מוצרי יסוד?

שלי יחימוביץ': מה כל כך נורא בזה?

שלי יחימוביץ': איזה אמת קדושה כאן תופר ותתנפץ?

שלי יחימוביץ': הרי זה א'-ב', זה כל כך פשוט, זה כל כך נכון ואני חושבת גם שיש כאן התכנסות סביב הדבר הזה אצל רוב היושבים כאן מכל קצוות העמדות הכלכליות שיש.

שלי יחימוביץ': פיקוח על המחירים.

שלי יחימוביץ': כן.

שלי יחימוביץ': לא יקרה שום אסון.

שלי יחימוביץ': פתיחת השוק החופשי, מתברר, הוא לא פתרון לכל דבר, לא בדיור, לא במזון, לא בשום דבר, מה גם שמהר מאוד הוא מפסיק להיות שוק חופשי.

שלי יחימוביץ': אנחנו כבר לא בשוק חופשי אלא אנחנו כבר באוליגרכיה של מעט מאוד שליטים ששולטים על המחירים ובכלל על חיינו כאן וגם על עולם העבודה.

שלי יחימוביץ': מילה על הורדת המע"מ.

שלי יחימוביץ': למה יש מסים עקיפים?

שלי יחימוביץ': למה מעלים לנו את הבלו על הדלק?

שלי יחימוביץ': ואגב, התנגדתי לו באוקטובר 2010 ורובכם הסכמתם.

שלי יחימוביץ': למה מעלים את הבלו על הדלק?

שלי יחימוביץ': ישב כאן הנציג של האוצר ואמר, כי חסר כסף בקופה בגלל הרפורמה במס.

שלי יחימוביץ': כך הוא אמר.

שלי יחימוביץ': הגיע הזמן שנעשה את הטוויסט הזה ונעצור את הרפורמה הזאת במס הישיר.

משה גפני: אנחנו עצרנו.

משה גפני: עצרנו בהחלטה הקודמת שלנו.

שלי יחימוביץ': כן.

שלי יחימוביץ': אבל ראש הממשלה ממשיך.

משה גפני: זה נראה.

שלי יחימוביץ': אנחנו הולכים במסלול של הפחתת מסים ישירים פרוגרסיביים.

משה גפני: נכון.

שלי יחימוביץ': צודקים והגונים וכדי למלא את הקופה אנחנו מטילים מסים עקיפים שבסופו של דבר פוגעים רק בעניים ובמעמד הביניים.

שלי יחימוביץ': כל שיטת המיסוי צריכה להתהפך מהיסוד.

שלי יחימוביץ': ברשותך, עוד מילה.

שלי יחימוביץ': אנחנו רוצים לצרוך מוצרים בזול.

שלי יחימוביץ': אנחנו לא רוצים ליפול קורבן לעושק ואגב, הדבר הזה קורה פשוט בגלל שיש כלכלת אמת.

שלי יחימוביץ': כלכלת אמת מייצרת קוטג', כלכלת שקר זה אייפאקס.

שלי יחימוביץ': זה כל מיני חברות שלא באמת מייצרות אלא המטרה שלהן היא לעשות כסף.

שלי יחימוביץ': קמה זהבית כהן בבוקר ורואה סקר של גאלופ שאומר ש-91 אחוזים מהציבור קונה קוטג' והיא מתחילה להתייחס לזה כמו אל חשמל, מה איכפת לה, היא מייצרת 300 אלף גביעי קוטג' ביום, אז מה איכפת לה להעלות בעוד שני שקלים?

שלי יחימוביץ': כאן אנחנו רואים ערבוב בין כלכלה ספקולטיבית לבין כלכלת אמת ואנחנו צריכים ממש להיזהר לא ליפול קורבן לערבוב הזה.

שלי יחימוביץ': לא לראות רק את המחיר הזול כיעד.

שלי יחימוביץ': יש לנו היום עוף בשקל ברשתות, אבל מי משלם את המחיר?

שלי יחימוביץ': החקלאים ואחר כך המשחטות שנסגרות בזו אחר זו כי המחירים יורדים לרצפה ואחר כך העובדים ברשתות נצלניות במיוחד, עובדים שלא משתכרים אפילו שכר מינימום.

שלי יחימוביץ': אנחנו חייבים להיות ערים גם למצבם של האנשים העובדים וגם למחירים.

משה גפני: זאת דרישה בלתי אפשרית.

שלי יחימוביץ': זאת דרישה אפשרית.

משה גפני: זאת דרישה בלתי אפשרית.

משה גפני: את מבקשת מאנשים להיות נורמאליים וזה דבר בלתי אפשרי.

משה גפני: תודה.

משה גפני: מרינה סולודקין.

מרינה סולודקין: אדוני היושב ראש, אני מייצגת גם מפלגה שבמרכז המפה הפוליטית וגם את הציבור שהוא במרכז המפה הפוליטית, אני אומרת שאני מסתכלת בכל האופציות ולכן אני אומרת גם וגם וגם.

מרינה סולודקין: אני חושבת שפיקוח על מוצרים בסיסיים חשוב ונכון בזמן הזה.

מרינה סולודקין: אני לא חושבת שאולי בעוד 10-15 שנים אנחנו לא נהיה זקוקים לו אבל עכשיו כן.

מרינה סולודקין: הדבר השני הוא לפתוח את המשק.

מרינה סולודקין: כן לפתוח.

מרינה סולודקין: חלב זה נושא רגיש אבל קחו לדוגמה את שמן הזית.

מרינה סולודקין: למה המחיר כאן הוא פי שלוש מאשר ביוון?

מרינה סולודקין: אותו אקלים, אותן קרקעות, אותם הזיתים, אבל אצלנו המחיר הוא פי שלוש.

מרינה סולודקין: לכן צריך לחשוב במידתיות לפתוח את השוק ליבוא כי כאן עברו וחצו את הקו האדום וכולם עשו זאת.

מרינה סולודקין: צריך לחשוב על ביטול מע"מ על מוצרים בסיסיים.

מרינה סולודקין: לא סתם אמרתי שצריך לפרק את משרד האוצר וזאת לא הייתה בדיחה.

משה גפני: אני לקחתי את זה ברצינות.

שלמה מולה: לפרק כך שלא יהיה משרד אוצר או לבנות אותו מחדש?

משה גפני: לא, להעביר אותו לכמה מחלקות במשרדים אחרים.

מרינה סולודקין: אני חברה בוועדה לענייני ביקורת המדינה.

מרינה סולודקין: שאלתי האם יש רף לקבלת האנשים למשרד מבקר המדינה.

מרינה סולודקין: אמרו לי שבגלל שזה משרד מבקר המדינה והוא מאוד חשוב, אנשים נדרשים להיות בעלי תואר שני, אנשים בשלים עם ניסיון ועם ותק.

מרינה סולודקין: בוועדות הכנסת אני רואה נציגים של משרד האוצר ותסלחו לי, אבל הם סטודנטים עם תואר ראשון.

אופיר אקוניס: עם מחשבה כלכלית.

אופיר אקוניס: זאת הבעיה.

מרינה סולודקין: אנחנו מאוד גאים אבל בשנת 2010 אינטרנשיונל מוניטיר ריפיין אמר דבר אחד והוא שטוניס ומצרים הן המדינות הכי מפותחות בעולם הערבי אבל בשנת 2011 יש לנו מרד שמתחיל גם בטוניס וגם במצרים.

מרינה סולודקין: אנחנו צריכים להיות מאוד מאוד זהירים.

משה גפני: לפני שאני נותן את רשות הדיבור לשר, אני נותן את רשות הדיבור לאוריאל לין אבל ממש בקיצור.

אוריאל לין: אדוני, מה שאני רוצה לומר כאן זה לא משפט או שניים.

משה גפני: אני לא יכול כי יש מליאה והשר צריך להשיב על הדברים שנאמרו כאן.

משה גפני: אם אתה יכול, במשפט או שניים.

אוריאל לין: אני יכול לדבר אחרי השר.

משה גפני: בסדר.

משה גפני: בבקשה.

אוריאל לין: אנחנו חושבים שיש מכסי מגן מופרזים ודמיוניים על יבוא מוצרי מזון לישראל.

אוריאל לין: מדובר כאן לא בהגנה נורמאלית אלא מדובר כאן בהגנה שערורייתית שהיא מעבר לכל דמיון.

אוריאל לין: ירדנו מהפסים במתן הגנה על יבוא מוצרים.

אוריאל לין: קריאה: זאת הגנה שעומדת בקריטריונים בין לאומיים.

אוריאל לין: הכול אני יודע.

אוריאל לין: אני מכיר את ההסכמים הבין לאומיים.

משה גפני: לא מדברים באמצע הדיון בוועדה.

משה גפני: מי שרוצה לעשות הפגנות, שיעשה בחוץ.

אוריאל לין: על יבוא בשר, 190 אחוזים מכס.

אוריאל לין: על יבוא אבקת חלב עם תכולת שומן שאינה עולה על אחד וחצי אחוז, 162 אחוזים מכס.

אוריאל לין: אם השומן חלילה עולה על אחד וחצי אחוז, המכס הוא 212 אחוזים.

אוריאל לין: אנחנו הלכנו במדיניות קבועה שאומרת שאנחנו נותנים הגנה מופרזת לחקלאות.

אוריאל לין: אנחנו צריכים להבין שהמשק הישראלי היום הוא משק תחרותי, הוא משק יעיל ותחרותי שעומד בתחרות בפני העולם בהצלחה רבה מאוד.

אוריאל לין: יש לנו הסכמי סחר חופשי עם האיחוד האירופאי.

אוריאל לין: אני מדבר כרגע על תחרותי במישור הבין לאומי ואני לא מדבר על בעיות הפנים.

אוריאל לין: במישור הבין לאומי יש לנו הסכמי סחר חופשי עם המדינות הכי מפותחות בעולם וזאת ארצות הברית או מדינות האיחוד האירופאי.

אוריאל לין: הם יכולים לייצא כל מה שהם יכולים לייצא לישראל, מוצרי תעשייה, ואנחנו מתחרים אתם יפה מאוד.

אוריאל לין: הוחלט על מדיניות מסוימת לפני הרבה מאוד שנים של הגנה מופרזת על החקלאות.

משה גפני: אמרת את זה.

משה גפני: אתה נגד ההגנה.

אוריאל לין: אני רוצה לומר בצורה פשוטה שאם אין לך תחרות בפני יבוא, אין לך תחרות.

אוריאל לין: אתה לא יכול ליצור משק תחרותי באמת ולא חשוב באיזה תחום.

אוריאל לין: אם אתה לא תעמיד את המשק בתחרות בפני יבוא, אין תחרות.

שי חרמש: ניסית לייצא מוצרי חקלאות לצרפת?

שי חרמש: ניסית למכור חריץ גבינה בצרפת?

משה גפני: אתה רוצה עכשיו להתווכח אתו?

משה גפני: עם כל הכבוד, הוא לא שר התעשייה.

שי חרמש: הוא היה חבר כנסת מכובד.

משה גפני: היה חבר כנסת מכובד ועשה דברים טובים.

משה גפני: הוא מביע את עמדתו.

אוריאל לין: אני רוצה לומר מתוך ניסיוני כממונה על הכנסות המדינה, אל תפגעו במע"מ.

אוריאל לין: אל תחפשו פתרונות קלים.

אוריאל לין: פגיעה במע"מ זאת שגיאה איומה משום שאם אנחנו נפגע במע"מ ואנחנו נחסל את המע"מ ונתחיל לעשות את המע"מ למע"מ סלקטיבי, זה המס המוצרך ביותר בישראל.

אוריאל לין: נחפש מסים אחרים.

אוריאל לין: אני רוצה להוסיף ולומר שאני חושב שגם הביקורת כלפי האוצר היא מופרזת.

אוריאל לין: אנחנו לוקחים את הדברים בראייה מאוד צדדים.

אוריאל לין: לאוצר יש גם אחריות כוללת למדינה ולכלכלה.

אוריאל לין: הבה נראה את הדברים באיזון ובאחריות כוללת.

אוריאל לין: אני מציע לא לתלות את יהבנו על עניין המכסות.

אוריאל לין: המכסות תמיד מגיעות בסופו של דבר ליצרנים וזה לא עוזר לתחרות.

אוריאל לין: בירקות ופירות אין מע"מ ויש תחרות.

מירי רגב: אתה בעד תחרות?

משה גפני: מירי, אני לא מרשה לך.

משה גפני: חברת הכנסת רגב, אני אוויר בשבילך?

משה גפני: באמת, זאת ממש חוצפה מה שאת עושה.

מירי רגב: אני רוצה לשאול אותו.

משה גפני: לא, את לא שואלת אותו.

משה גפני: את לא שואלת.

משה גפני: אדוני השר, בבקשה.

שלום שמחון: אוריאל לין הזכיר שהוא היה ממונה על הכנסות המדינה אבל הוא לא הזכיר שבתקופה שהוא היה חבר כנסת חוקקו רוב החוקים שמגינים על החקלאות הישראלית.

שי חרמש: לזכותו ייאמר.

שלום שמחון: ודאי, אבל צריך לציין את העובדות.

שי חרמש: הוא עשה גם דברים טובים.

משה גפני: אדוני השר, עלו כאן שלושה נושאים ואני חוזר עליהם.

משה גפני: אנחנו רוצים לדעת מה עמדתך, מה אתה הולך להמליץ ומה ועדת קדמי הולכת להמליץ בנושאים האלה.

משה גפני: מדובר בפתיחת השוק לתחרות.

שלום שמחון: אפשר דקה לחימום לפני ההתייחסות שלי?

שלום שמחון: אני אתייחס.

שלום שמחון: אני דווקא רוצה להתחיל עם הדוגמה של שמן הזית שיש בה את הדוגמה האמיתית של מדינת ישראל.

שלום שמחון: מצד אחד לייבא שמן זית לישראל, זה הדבר הכי זול שאפשר.

שלום שמחון: מצד שני תמיד נשאלת השאלה האם מדינת ישראל בונה את התשתיות שלה לטווח ארוך ולוקחת בחשבון את קיומם של השטחים הפתוחים, את מי הקולחין של גוש דן שצריך להשתמש בהם ומה אפשר לעשות במחיר לא כלכלי בשני הדברים האלה.

שלום שמחון: נכון להיום הרשות הפלשתינאית מספקת חמישים אחוזים משמן הזית למדינת ישראל.

שלום שמחון: מדינת ישראל הנאורה טרם הצליחה, אחרי 62 שנות קיום, לייצר לעצמה את שמן הזית.

שלום שמחון: זה לא שהיא לא מסוגלת.

שלום שמחון: היא יודעת לעשות את זה מצוין אבל היא שצריכה לשאול את עצמה את השאלות מה יותר כלכלי מבחינתה לעשות בשנים הראשונות, בשנים שאחר כך ועד עכשיו.

שלום שמחון: אכן, בענף הזית של מדינת ישראל קורה תהליך חיובי מאוד ומדינת ישראל מצמצמת את הפערים לייצור שמן הזית שלה.

שלום שמחון: זה לוקח זמן, זה לא יכול לקרות ביום אחד, כי ליד הדבר הזה היא בונה את התשתיות של מי הקולחין שלה שהם בסופו של דבר אלו שיאפשרו לגדל זית לשמן זית ישראלי במחיר שהוא דומה ליתר מדינות העולם.

שלום שמחון: מדינת ישראל היא לא יוון, עם כל הדוגמאות המצוינות, ולא זורמים בה מים בלי שום בעיה.

שלום שמחון: מחיר המים כאן הוא מאוד יקר ואנחנו בונים חקלאות ישראלית לאורך זמן.

שלום שמחון: אני לא מופיע כאן כשר חקלאות, שלא תטעו.

מרינה סולודקין: גם אחרי התפלה המחירים גבוהים?

שלום שמחון: רגע.

שלום שמחון: אני אומר הכול.

שי חרמש: ההתפלה עוד יותר יקרה.

שלום שמחון: תאמינו לי שאני אומר את הכול.

שלום שמחון: אני רק מציע לעצמנו להבין שאנחנו לא נמצאים ברחוב.

שלום שמחון: זאת ועדת הכספים של הכנסת ושיקוליה צריכים להיות הרבה יותר רחבים והרבה יותר מערכתיים לגבי מה שצריך להיות במדינת ישראל.

שלום שמחון: אני לא פוסל את היבוא, אני לא פוסל את הייצור המקומי ואני לא פוסל את ההורדה של מסים כאלו ואחרים אלא אני אומר לעצמנו שבסוף אנחנו צריכים לשאול האם אנחנו צריכים לממש את החזון של בן גוריון ולגדל עצי זית בנגב הרחוק, ברמת הנגב, עם מי הקולחין שבאים מתל אביב או שאנחנו צריכים להרים ידיים ולומר שעכשיו צריך רק תחרות ואפשר לייבא שמן זית מחוץ לארץ.

שלום שמחון: במצב הזה אני רוצה שתדעו שמדינת ישראל תהיה בין חדרה לגדרה.

שלום שמחון: אני שם לכם את הדברים על השולחן והם לא מקריים.

שלום שמחון: אני שם אותם בהתחלה כדי שאנחנו לא נטשטש את הדברים באמת.

שלום שמחון: שמן הזית הוא בהחלט דוגמה.

שלום שמחון: ייקח עוד מספר שנים עד שמדינת ישראל תוכל לייצר את שמן הזית לעצמה כיוון שהיא חושבת אחרת מיתר מדינות העולם.

שלום שמחון: היא בונה כאן את שורת המרכיבים לאורך כל שרשרת הערך החל מאותו אדם שהולך לשירותים בתל אביב והאירופאית שאוכלת את העגבנייה שמגיעה מהנגב עם מי הקולחין של גוש דן.

שלום שמחון: אנחנו יכולים להגיד את זה לעצמנו כמו שאנחנו רוצים אבל פעם אחת נשים את הדברים על השולחן.

שלום שמחון: עכשיו אני רוצה להגיע לענף החלב.

שלום שמחון: ענף החלב וחוק החלב הכול כך מושמץ בשנים האחרונות.

שלום שמחון: מדינת ישראל עשתה רפורמה ענקית במשק החלב של מדינת ישראל וזאת הרפורמה הסביבתית הכי גדולה שהתקיימה במדינת ישראל מאז התחילו להבין את המושג שנקרא איכות סביבה.

שלום שמחון: אין עוד שום מדינה בעולם שהגיעה למציאות הישראלית של רפורמה ענקית.

שלום שמחון: זאת רפורמה שמשרד האוצר – ובין היתר גם בנימין נתניהו כשר אוצר – הניח על השולחן למעלה ממיליארד וחצי שקלים כדי להביא את הרפתות האלו של מדינת ישראל להיות המובילות בעולם באיכות סביבה ועם הטכנולוגיה הכי מתקדמת בעולם.

שלום שמחון: זה יצא מהכיס של כל אחד מאתנו, שלא נטעה.

שלום שמחון: זה יצא מהכיס של כל אחד מאתנו.

שלום שמחון: ואכן, חוק החלב שחוקק מכיל בתוכו שני מרכיבים מאוד בעייתיים מבחינת השוק החופשי.

שלום שמחון: חבר הכנסת אקוניס שהיה יושב ראש ועדת הכלכלה של הכנסת, כמה זמן הייתה הקדנציה שלך?

אופיר אקוניס: שנה וחצי.

שלום שמחון: לקח לי שנה וחצי כדי לשכנע אותו להוביל את חוק החלב של מדינת ישראל אחרי 11 שנים שהוא מסתובב בכנסת לידי סיום.

שלום שמחון: יש שני אלמנטים בחוק הזה שהם בעייתיים והם היו ידועים מראש.

שלום שמחון: האחד, קביעת מחיר המטרה לחקלאים, והשני, היבוא, ואני אומר את זה לאוריאל לין.

שלום שמחון: אמרת דברי טעם, אבל אני חייב לומר את הדברים.

שלום שמחון: שני המרכיבים האלו הם היום מרכיבים - וגם כתבת לי בזמנו כשר החקלאות על עניין היבוא - כדי לייצב את ענף החלב בישראל ולהביא אותו לרמה שהוא לא מייצר רק חלב.

שלום שמחון: מדינת ישראל היא מדינה שמסייעת לסין הענקית, לוייטנאם ולהודו להקים את משק החלב שלהן וזה לא רק חלב אלא אלו תשתיות טכנולוגיות מהמובילות ביותר בעולם.

שלום שמחון: אין עוד שום מדינה שלקחה את חקלאיה והפכה אותם למעבדת ניסויים כדי לייצר טכנולוגיות היי-טק שהגיעו לכל רפת בכל מקום בעולם.

שלום שמחון: ישראל היא המדינה היחידה.

שלום שמחון: לכן, כשאנחנו עושים את החשבון בסופו של יום, את החשבון של כל אחד מאתנו מה כדאי לנו לשלם בסדר העדיפות שלנו, בהחלט המחשבה הייתה שצריך לבנות כאן תשתיות שמספקות לא רק תוצרת חקלאית למדף באירופה או למדף בנתיבות או בשדרות אלא שמספקות לא רק תוצרת טרייה אלא גם טכנולוגיה מהמתקדמות ביותר בעולם, שמדינת ישראל צריכה לעשות את החשבון ביחד ולראות בסוף מה היא מקבלת מכל דבר, מה היא מקבלת מהטכנולוגיות שהיא מייצאת לכל העולם הגדול במחיר של חלב שאולי טיפה יותר יקר.

שלום שמחון: אחרי הפתיחה הגדולה הזאת, המאוד מסוימת כדי שפעם אחת נניח את הדברים על השולחן, אני רוצה עכשיו לעבור למשבר הנוכחי.

שלום שמחון: לכן גם הדברים שנאמרו כאן על ידי כל החברים, על ידי כל חברי הכנסת, מבחינתי הם משלימים זה את זה.

שלום שמחון: אני לא רואה בהם אך ורק פתרון אחד אלא הם בהחלט מכלול שלם של פתרונות אפשריים שצריכים לבוא לידי ביטוי כאשר יסתיים הדיון - ואני מקווה שהוא מסתיים מחר – בטיפול במשבר הנוכחי בענף החלב.

שלום שמחון: זה הכול ביחד וזה לא יכול להיות דבר נפרד.

שלום שמחון: אני רק רוצה לתת מושג מאוד מאוד בסיסי לגבי הנושא של הפיקוח.

שלום שמחון: הייתה לי הזדמנות פעם או פעמיים כבר לחתום על העלאת מחירי הלחם.

שלום שמחון: הצעות דחופות לסדר היום בכנסת ואני לא ישן בלילה ואני צריך להתחיל להסביר לעצמי מה אני אומר לחברת הכנסת רגב מצד אחד או לחברתי הטובה שלי יחימוביץ מצד שני על שלוש האגורות שצריך להעלות במחיר הלחם.

שלום שמחון: אגב, אני מעכב את העלאת מחירי הלחם, את המחיר בפיקוח, כבר למעלה מחודש ימים.

שלום שמחון: המחיר המפוקח הזה צריך לעלות.

שלום שמחון: אני מעכב כיוון שאני חושש מפני האפשרות לבוא עוד פעם למליאה ועוד פעם לספר סיפורי מעשיות על מחירי לחם שצריכים לעלות בגלל התשומות בעולם.

אופיר אקוניס: אז אל תחתום.

שלום שמחון: זה בדיוק העניין.

שלום שמחון: אנחנו משאירים בידי הפוליטיקאים כלי משחית כי בסופו של דבר גם הקוטג', אם ייכנס לפיקוח, הוא יעלה בשני שקלים ביחד ואין מושג כזה שנקרא להחזיק מוצרים בפיקוח בלי לאפשר יבוא.

שלום שמחון: בסופו של דבר גם אתה התעסקת בדברים הכלליים ולא רק אני.

שלום שמחון: אתה לא יכול להחזיק כאן משק שכולו בפיקוח ולא לפתוח את גבולות הארץ.

שלום שמחון: זה לא יעבוד.

שלום שמחון: המזיגה הזאת חייבת לעבוד ביחד.

משה גפני: אדוני השר, אתה מפיל לנו את כל התזה.

משה גפני: אנחנו היינו בטוחים שאנחנו אתך ביחד הולכים לפחות לפיקוח.

שלום שמחון: זה לא עניין של להיות אתי ביחד.

שלום שמחון: גם אני הייתי יושב ראש ועדת הכספים של הכנסת וגם יושב ראש ועדת הכלכלה.

שלום שמחון: אתה רוצה שאני אגיד את הדברים?

שלום שמחון: אני אומר אותם מדם לבי.

משה גפני: מצוין.

משה גפני: רק תסביר לוועדה.

משה גפני: כשאומר כאן מנכ"ל משרד החקלאות שהמחירים עם התחרות ועם הכול הם שלושים שקלים וברשתות השיווק הם שישים שקלים, תסביר את זה.

שלום שמחון: אני אגיע לזה אבל תן לי לבנות את ההיגיון.

שלום שמחון: אם אני צריך לשבת מול יצרן מקומי ולקבוע לו את המחיר שלו, בתהליך שיש בינינו אם אני רוצה או לא רוצה, תמיד תהיה התחשבות שלי באותו יצרן.

שלום שמחון: לכן תמיד המחיר יהיה הרבה יותר גבוה ממה שהוא שצריך לקבל.

שלום שמחון: אני לא רוצה לקבוע את זה.

שלום שמחון: אני רק אומר לך את התהליך.

שלום שמחון: ישב בוועדה שלך או בוועדה לביקורת המדינה המפקח על המחירים במשרד החקלאות.

שלום שמחון: מה הוא אמר?

שלום שמחון: הוא אמר שאם הוא מחזיר את הקוטג' לפיקוח, המחיר עולה.

שלום שמחון: למה המחיר עולה?

שלום שמחון: כי זה כבר לא כלי תחרותי.

שלום שמחון: המחיר עולה כי הוא צריך לעשות חשבון כמה חלב נכנס בקוטג', כבר אין תחרות וכולי.

שלום שמחון: בסוף אנחנו לא מגיעים לאותו מקום.

שלום שמחון: אני רק אומר שמי שחושב שאפשר להחזיק סדרה ארוכה של מוצרים בפיקוח לאורך זמן בלי לפתוח את היבוא, טועה.

שלום שמחון: אני רוצה שתדעו שכאשר באתי לתפקיד הנוכחי שלי גיליתי שהסיד במדינת ישראל הוא מפוקח.

שלום שמחון: אתם יודעים מה זה סיב?

שלום שמחון: שאלתי למה הדבר הזה מפוקח ומה הקשר שלו לפיקוח?

שלום שמחון: אמרו לי שיש איזה מפעל של חברת העובדים מלפני כמה עשרות שנים, באיזו פינה בארץ, והוא היה היצרן היחידי.

שלום שמחון: לכן החליטו להגן עליו.

שלום שמחון: אני לא מזלזל ברצון שהיה עם קום המדינה.

שי חרמש: צריך לפקח עליו ולא לגעת בו.

משה גפני: שי, זה נראה כאילו יש לך אינטרס בעניין הזה.

מרינה סולודקין: בטח שיש לו אינטרס.

משה גפני: אתה מפריע לו כל הזמן.

משה גפני: הוא השר.

שי חרמש: שי, אתה מפריע לי.

מירי רגב: זה כבר לא מצחיק.

מירי רגב: זאת בושה וחרפה שכך מתנהגים חברי הכנסת.

מירי רגב: השמאל הקיצוני והמתיפייף.

שלום שמחון: נתתי את הדוגמה של הסיד כדי שנבין שאם פעם אני אפרסם – ואני מתכוון לפרסם – את המוצרים שנמצאים בפיקוח של משרד התמ"ת, תאמינו לי שזה דבר שהוא לא הגיוני.

שלום שמחון: הסיד הוא רק אחד מהם.

שלום שמחון: אין שום מקום בעולם שמחזיק סדרה של מוצרים בפיקוח שהם לא צריכים להיות בפיקוח.

שלום שמחון: צריך לשחרר אותם.

שלום שמחון: אני מבין שיש איום בהוצאת המוצרים האלו מפיקוח כאילו תכף הלחם הולך לצאת מפיקוח למרות שבמוצר שתשעים אחוזים ממנו, תשעים אחוזים מדברי המאפה במדינת ישראל, הם לא מפוקחים ורק הלחם הוא מפוקח וזה עשרה אחוזים מכלל השוק.

שלום שמחון: לעצם העניין, אדוני יושב ראש הוועדה.

שלום שמחון: לפני חודש הנחינו את הדרג המקצועי לבצע בדיקה מקיפה של ענף המזון כולו.

שלום שמחון: למה אני אומר כל ענף המזון?

שלום שמחון: כי חבר הכנסת לשעבר אוריאל לין הזכיר כאן את העניין של היבוא.

שלום שמחון: כל מי שמסתובב בין המדפים יגלה שצ'יפס שמייבאים אותו מחוץ לארץ בעלות של שקל, נמכר על המדף בעשרה שקלים.

שלום שמחון: האם זה הגיוני?

שלום שמחון: גם הדבר הזה הוא לא סביר.

שלום שמחון: נתפסנו עכשיו לחלב אבל אתה תשאל כל אחד מהיצרנים אם נראה לו הגיוני לייבא צ'יפס מחוץ לארץ בשקל ולמכור אותו בעשרה שקלים וכולם יאמרו לך שזה לא הגיוני.

שלום שמחון: בכל זאת אנחנו הרי לא רוצים להפוך מדינה רק של יבוא, אבל אני אומר שהנחינו לבדוק את כל ענף המזון בישראל ובמקביל להגיש המלצות מיידיות לטיפול ראשוני במשק החלב במטרה להוזיל מחירים בכל ענף החלב לרוחב בעשרה אחוזים.

שלום שמחון: חשבון פשוט.

שלום שמחון: ענף החלב על המדף הוא שבעה מיליארד שקלים ואנחנו רוצים להוזיל אותו בעשרה אחוזים.

שלום שמחון: כלומר, לבצע הוזלה של 700 מיליון שקלים והאזרח יראה זאת מהר, בטווח של חודש מהיום.

שלום שמחון: המלצות ועדת קדמי מנכ"ל משרד התמ"ת שיושב כאן לצדי למשק החלב הוגשו לראש הממשלה והן שלב ראשון בבדיקה מעמיקה של ענף המזון כולו.

שלום שמחון: כדי להגיע לצרכן עם חבילת הטבות גדולה, צריך לשנות את מבנה ענף החלב כולו ולכן אמרתי שכל חברי הכנסת דיברו לעניין.

שלום שמחון: אנחנו רוצים לטפל בכל שרשרת הערך.

שלום שמחון: אנחנו רוצים להתחיל לטפל מהאונייה שמביאה את הגרעינים, באונייה שמביאה את הגרעינים דרך העיבוד של הגרעינים במכוני התערובת או במכונית לייצור מזון לבעלי חיים, דרך החקלאי, דרך המחלבה, דרך הרשת ורק בדרך הזאת נוכל להגיע לצרכן באופן מאוד משמעותי.

שלום שמחון: זה נכון, המלצות ועדת קדמי יכללו גם פתיחה ליבוא כיוון שממילא הן כוללות גם מוצרים שנמצאים בפיקוח.

שלום שמחון: כדי שאנחנו נוכל לשנות את מבנה הענף, אנחנו מציעים שינוי של מבנה ענף החלב מלמטה.

שלום שמחון: אמרתי, מהשלב שמביאה את הגרעינים עד לרשת עצמה כדי שנגיע לצרכן באופן הרבה יותר משמעותי.

שלום שמחון: לכן הקדמתי והסברתי את המבנה.

שלום שמחון: אנחנו מודעים לעובדה שהחקלאים הם חוליה רגישה בשרשרת הערך ולכן גם ראש הממשלה, גם שר האוצר וגם אני חושבים שבחוליה הרגישה הזאת של שרשרת הערך צריך לטפל באופן שונה ובאופן הרבה יותר רגיש מאשר אנחנו נטפל בחוליות האחרות לאורך שרשרת הערך.

שלום שמחון: זאת אומרת, אנחנו מתכוונים לטפל באופן מאוד אגרסיבי גם במחלבות, גם ברשתות וגם במה שמתחת לחקלאי.

שלום שמחון: לגבי החקלאי, אנחנו מתכוונים לטפל ברגישות הרבה יותר גדולה ולכן ממילא הלחץ של הרפתנים הוא מאוד מאוד ברור.

שלום שמחון: אני רוצה שתדעו שיש תמימות דעים של כל המרכיבים כולל ודאי של שרת החקלאות שעמדתה היא מאוד ברורה וידועה, לטפל באופן רגיש בחוליה שנקראת החקלאים הישראלים.

שלום שמחון: ועדת קדמי מצאה שיש כשלים גדולים בשוק במקטע של המחלבות ובמקטע של רשתות השיווק.

שלום שמחון: ההמלצות כלפי רשתות השיווק והמחלבות כוללים שינויים מבניים בענף וצעדי ביניים שמטרתם המשך מעקב ובדיקה של פערי תיווך לא הוגנים.

שלום שמחון: המלצות הביניים הן דרמטיות ומעידות על הנכונות לבצע מהפכה של ממש בענף המזון.

שלום שמחון: המלחמה שמתנהלת גם מצד הרפתנים נועדה למנוע את ההמלצות שנוגעות אליהם, ואמרתי שנטפל בחקלאים באופן מאוד רגיש, אבל אסור לנו לשכוח שבתוך מבנה מחיר המטרה יש כשל מובנה והוא נעשה בהסכמה, בחקיקה.

שלום שמחון: הזכרתי כבר למה חבר הכנסת אקוניס התלבט תקופה ארוכה עד שאפשר להעביר את החוק הזה ובין היתר זה היה אחד הדברים שבו נקבע שמחיר המטרה החזיק במבנה שלו במשך שמונה שנים.

שי חרמש: שמונה שבועות הוא לא החזיק.

שלום שמחון: בסדר.

שלום שמחון: תפסיק עם זה.

שלום שמחון: מה לעשות, הצרכן הישראלי לא מוכן לשאת בשמונה השנים האלה.

שלום שמחון: מה אתה רוצה שאני אעשה?

שי חרמש: לא אני חוקקתי את זה אלא אתה חוקקת את זה.

משה גפני: זה פשוט לא בסדר מה שאתה עושה.

משה גפני: יושב כאן שר בישראל.

שי חרמש: שמונה שבועות החוק לא החזיק.

משה גפני: זה לא מעניין אף אחד.

שי חרמש: מעניין את כולם.

משה גפני: את אף אחד זה לא מעניין שאתה מפריע לשר.

משה גפני: הוא נגד החקלאים?

משה גפני: מה אתה רוצה?

משה גפני: מה הפנאטיות הזאת?

שי חרמש: מה הדרמטיות?

משה גפני: אפשר לחשוב שיושב כאן שר קפיטליסט.

שי חרמש: מי אמר קפיטליסט?

משה גפני: מה אתה צועק עליו?

שי חרמש: למה אתה צועק עלי?

שי חרמש: זה חוק שהוא חוקק אותו.

משה גפני: גם החקלאים צריכים לקנות אוכל.

שלום שמחון: אתה רוצה לשמוע או אתה רוצה להמשיך לצעוק?

שי חרמש: אני רוצה לשמוע.

משה גפני: שי, אתה ממש מגזים.

משה גפני: אתה אפילו יותר גרוע ממירי רגב.

שי חרמש: עד כאן.

שלום שמחון: שי, אני לא רוצה להסתיר.

שלום שמחון: אני אומר את הדברים ביושר.

שלום שמחון: אני סברתי בתקופה שהייתי שר החקלאות שהציבור הישראלי יוכל למשוך מחיר מטרה עם מבנה מאוד בעייתי שלו לאורך שש שנים.

משה גפני: אמרת דברים נכונים.

שלום שמחון: ועדת הכלכלה נענתה לרצון החקלאים והגדילה את זה לשמונה שנים.

שלום שמחון: ובכל זאת אנחנו כנראה לא נצליח למשוך את פרק הזמן הזה במבנה מחיר מטרה שמושך את המחיר כלפי מעלה על חשבון החקלאים הקטנים והחלשים.

שלום שמחון: זה מבנה שהוא מאוד בעייתי.

שלום שמחון: אלה פערים שלא קיימים בשום מקום בעולם.

שלום שמחון: אנחנו נצטרך להגיע להבנה עם החקלאים כדי לצמצמם את הפער הזה ולהביא אותו למקום אחר.

שלום שמחון: אני אומר שנעשה את זה ברגישות.

שלום שמחון: זה לא הגיוני שפער שמגלם בתוכו בין מינוס חמש לפלוס 14 ברפת החזקה הוא בעייתי ולכן נצטרך להגיע להבנה עם החקלאים על מבנה מחיר מטרה אחר כדי להניע תהליך – ואני אומר שזה יהיה בהסכמה – של שינוי מבנה ענף החלב.

שלום שמחון: אנחנו מעריכים שכל אגורה שתופחת במחיר המטרה, יפחיתו המחלבות והרשתות כל אחת בנפרד עוד 3.5 אגורות.

שלום שמחון: זאת אומרת שעל כל אגורה בקצה, כל אגורה שתבוא מהחקלאים, הצרכן הישראלי יזכה בערך בשמונה אגורות במחיר על המדף.

שלום שמחון: זה מה שמביא אותנו למספרים עליהם דיברתי.

שלום שמחון: אנחנו כמובן מטעמים חוקיים לא יכולים לייצר עסקת חבילה בגלל ההגבלות שמטיל עלינו חוק ההגבלים העסקיים שאוסר תיאום בינינו לבין כולם, אבל אנחנו מעריכים, על סמך הידברויות, שימועים והופעות של המרכיבים השונים לאורך שרשרת הערך, שהדבר הזה הוא אפשרי.

שלום שמחון: אנחנו מסוגלים להביא שמונה אגורות על המדף על כל אגורה שתגיע מהחקלאים.

שלום שמחון: כפי שאמרתי, זה ענף שמגלגל שבעה מיליארד ואנחנו רוצים לעשות בו הנחה של 700 מיליון שקלים.

שלום שמחון: זה ענף שהוא בסך הכול מענף המזון 2.2 אחוזים ולכן תבינו מה יקרה בסוף התהליך של עבודת ועדת קדמי לגבי כלל שוק המזון בישראל.

שלום שמחון: אנחנו הולכים באופן משמעותי לבצע הנחות ענק בכל המרווחים שקרו לאורך כל שרשרת הערך של המזון במדינת ישראל.

שלום שמחון: שוק החלב הוא רק הדוגמית והוא הכי קשה מבחינת הטיפול בו כיוון שהשרשרת שלו היא מאוד מורכבת.

שלום שמחון: אני חושב שזאת תהיה קוצר ראייה לראות רק את המחר ואמרתי זאת בדברים שלי בהתחלה.

שלום שמחון: לפי דעתי פתיחה של ענף החלב לעשרה אחוזים תחרות, זה דבר אפשרי שייתן עוד עשרה אחוזים הוזלה בשוק החלב ואני אומר למה אני מתכוון.

שלום שמחון: אנחנו בסוף מתכוונים להכניס עשרה אחוזים לשוק החלב בישראל לתחרות.

שלום שמחון: למה רק עשרה אחוזים?

שלום שמחון: ענף החלב במדינת ישראל הוא ענף אסטרטגי ואנחנו לא היינו רוצים להגיע למצב שלא מייצרים כאן חלב ושאין חלב לאוכלוסייה.

שלום שמחון: לפני כשלוש שנים ברוב מדינות אירופה היה חסר חלב ואפילו מדינת ישראל הבלתי יעילה, להגדרתם של חלק, מכרה אבקות חלב לחלק ממדינות העולם.

שלום שמחון: לא במקרה מערכת ההסכמים של המדינות בנושא החלב היא מערכת הסכמים קשיחים.

שלום שמחון: כל המדינות מבינות שהן צריכות לשמור אצלן את המלאי הזה של החלב שהוא לא עוד דבר שרק עובר בין קונה ומוכר באופן חופשי.

שלום שמחון: ענף החלב הוא ענף אסטרטגי ואנחנו נכניס עשרה אחוזים מתוכו לתחרות שתורגש אצל הצרכן הישראלי באופן מהיר.

שלום שמחון: זה אומר שעשרה אחוזים מענף החלב בישראל יתחרו אל מול היבוא ואני מעריך שהחקלאים ידעו לעשות את ההתייעלות הזאת, ידעו לייצר חלב הרבה יותר זול בערך הנוסף מעבר למה שהם מייצרים היום ויהיה אפשר לעשות את זה באופן מאוד משמעותי.

שלום שמחון: אני חושב, אגב, שתפקידנו כאנשי ציבור הוא לראות את התמונה הכוללת.

שלום שמחון: אני מבין, שי, ואני אומר את זה לך, את הלחץ של החקלאים כי בסופו של יום גם אני מתעורר צמוד לאדמה, כפי שאתה מתעורר בכפר עזה.

שלום שמחון: אני מציע לך לקחת בחשבון שאם וכאשר תהיה פעם שר בממשלה תבין שאתה צריך להסתכל על רוחב הדברים ולא בנקודה מאוד צרה.

שלום שמחון: אני יודע שחלק גדול מהחקלאים חושבים שהנה, הבחור שינה את עורו ועבר למקום אחר.

שלום שמחון: הדגשתי בהתחלה ואמרתי שהשתמשתי בכוח הפוליטי שלי מול אקוניס בלחץ של ראש הממשלה להעביר את חוק החלב כשידעתי ששני המרכיבים האלה הם מרכיבים רגישים.

שלום שמחון: ידעתי וגם אתה ידעת.

שי חרמש: הערה אחת.

משה גפני: לא.

משה גפני: חוץ מחקלאים, יש גם צרכנים.

שלום שמחון: אני חושב שההחלטות לגבי החקלאים הן מאוזנות, הן יביאו להתייעלות של רפתות קטנות, הן יאפשרו לרפתות קטנות ופחות יעילות להגדיל את הייצור שלהן בכ-300 אלף ליטר בממוצע בשלוש השנים הבאות וזה לבד הטבה שמעניקה המדינה לכל חקלאי קטן בסדרי גודל של מאות אלפי שקלים.

שלום שמחון: זה יקטין את הפער בין הרפתות הגדולות לבין הרפתות הקטנות.

שלום שמחון: אני חייב לציין כאן אמירה של ראש הממשלה מתוך הדיון.

שלום שמחון: במהלך הדיון אצל ראש הממשלה הייתה הפגנה של רפתנים וכשראש הממשלה ראה את ההמלצה הזאת, את ההמלצה לחזק את הרפתנים הקטנים, הוא שאל אותי אם אני בטוח שהם יודעים מה ההמלצות שממליצים כאן.

שי חרמש: ידענו.

שלום שמחון: כי אחרת הם היו מפגינים אולי ההפך.

שי חרמש: ידענו.

שי חרמש: היינו בחוץ וידענו.

שלום שמחון: בסדר גמור.

משה גפני: שלום, אתה עושה טעות שאתה פונה אליו כל הזמן.

מגלי והבה: תפנה אלי.

זהבה גלאון: לא אמרת לי למה הוועדה משחיתה.

שלום שמחון: פתיחת היבוא, כמו שאמרתי, עשויה להביא להוזלה נוספת מעבר לעשרה אחוזים של פתיחת השוק לתחרות.

שלום שמחון: את הדבר הזה אני לא יכול להעריך עכשיו.

שלום שמחון: גם אני לא יודע כמה יבואנים יצליחו לספק את הטעם של הישראלים בהיקפי הגבינות ובואו נראה מה יקרה בעתיד.

שלום שמחון: זה לגבי החקלאים.

שלום שמחון: לגבי המחלבות.

שלום שמחון: אנחנו מדברים על הגדלת היבוא ועל הפחתת מכסים על גבינות קשות.

שלום שמחון: אנחנו מתכוונים לרדת לאפס מכס.

שלום שמחון: בסדרי הגודל בינתיים, אלא אם כן ראש הממשלה החליט אחרת.

משה גפני: לא יהיה מכס על גבינות קשות?

שלום שמחון: אפס.

שלום שמחון: עד המכסה יהיה אפס.

שלום שמחון: על פי ההסכמים הבין לאומיים.

שלום שמחון: כמו שאמרתי, ראש הממשלה יכול להחליט אחרת.

שלום שמחון: ההמלצה שלנו היא לא לכבול למשרד התמ"ת את הידיים במערכת ההסכמים והמשאים והמתנים שהוא מנהל כרגע עם האיחוד האירופי ועם האמריקאים.

שלום שמחון: אנחנו לוקחים בחשבון שגם הכמות הזאת תגדל.

שלום שמחון: אבקת חלב.

שלום שמחון: שינוי מכסה בפטור בהתאם לצריכה ולייצור המקומי.

שלום שמחון: אמרתי שזה יהיה אל מול התחרות של הערך העודף בייצור של החקלאים.

שלום שמחון: אנחנו חושבים על פתרונות יבוא נוספים שיהיו בצוות המסים של ועדת המזון הרחבה.

שלום שמחון: בהחלט יהיה איסור יבוא למוצרים סופיים על ספקים ישראליים גדולים.

שלום שמחון: זאת אומרת, הכוונה היא שכל מי שהשתתף בחגיגה הנוכחית, לא יוכל להיות היבואן, לא המחלבות ולא הרשתות.

שלום שמחון: הכוונה שלנו היא שייכנסו לתוך התחום הזה שחקנים חדשים.

שלום שמחון: זאת הכוונה.

משה גפני: יש כאן הצעה של חבר כנסת לא לגעת בעניין הזה ולא לעשות כלום.

שלום שמחון: אנחנו מתכוונים לעודד הקמה של מחלבות חדשות באמצעות מסלולים לא מייצאים.

שלום שמחון: התקציב לגבי המחלבה החדשה יסוכם בין משרדי התמ"ת והאוצר.

שלום שמחון: כבר הבוקר אנחנו בודקים את האפשרות להעביר את מחלבת גד ממרכז בת ים לאזור התעשייה כפר קאסם ואני מאוד מקווה שאנחנו נצליח במהלך הזה, דבר שיאפשר להגדיל את התחרות של המחלבות בשוק המקומי.

שלום שמחון: אנחנו נבקש מהמחלבות דוחות כספיים ונתונים נוספים ברפתות ובמחלבות מדי תקופה בהתאם לפרק ז' לחוק הפיקוח על המחירים.

שלום שמחון: אנחנו נייצר כלים שיקלו על מעבר רפתנים בין מחלבה למחלבה כדי שהם לא יהיו כבולים והם יוכלו לנוע באופן חופשי ולשווק את תוצרתם.

שלום שמחון: אנחנו מתכוונים לבקש ממך, אדוני יושב ראש ועדת הכספים, לחדש את הדיון על ביטול הפטור מהגבלים עסקיים בחקלאות במקטע של המשווקים.

שלום שמחון: זה נמצא אצלך בוועדה.

משה גפני: לא הבנתי.

משה גפני: אנחנו פיצלנו את זה מחוק ההסדרים.

שלום שמחון: אנחנו שבים ומבקשים לדון בזה.

משה גפני: מה העמדה שלכם בעניין הזה?

שלום שמחון: אנחנו תומכים בביטול הפטור מהגבלים עסקיים בחקלאות על המקטע של המשווקים.

שלום שמחון: לא על המקטע של החקלאים אלא רק על המקטע של המשווקים.

שלום שמחון: זה נמצא אצלך בנוסח הזה בוועדה ואנחנו מבקשים שתביא את הפיצול הזה לקריאה שנייה ושלישית.

משה גפני: שי, שמעת?

שי חרמש: כן.

שי חרמש: אני שומע הכול אבל אני לא יכול להגיב.

שלום שמחון: אני רוצה לומר שבשלושת הדברים האחרונים שאמרתי, אני יכול לומר שמודלים של פיקוח, הנושא של דרישת הדוחות הכספיים והנתונים שיש לו התנגדות אצל חלק מהמערכת – ולא אצלנו – הוא בהחלט מכניס אותם לפיקוח אבל לא דרך המדף אלא בדרך שונה ואחרת, בדרך הרבה יותר נבונה.

זהבה גלאון: לא הבנתי.

משה גפני: הוא לא בעד פיקוח ישיר.

שלום שמחון: אני לא בעד פיקוח על המדף.

שלום שמחון: אני בעד לפקח על החברות וגם על הרשתות.

שלום שמחון: אני רוצה לומר כאן משהו לגבי המחלבות.

שלום שמחון: מדינת ישראל השקיעה לפני מספר שנים מאות מיליוני שקלים כדי להוציא את מחלבת טרה ממרכז תל אביב ולהעביר אותה לאזור שדרות-נתיבות.

שלום שמחון: נבנית שם מחלבה מהמתקדמות בעולם.

שלום שמחון: מתכוונים שם להיכנס לתחרות על הגבינות הקשות מול מחלבה אחרת גדולה.

שלום שמחון: המדינה כבר שמה את הכסף.

שלום שמחון: אני רוצה שנדע שאנחנו לא יכולים לאותת למשקיע שמשקיע 600 מיליון שקלים בבניית מחלבה חדשה שמדינת ישראל שמה בערך שליש מהדבר הזה, אנחנו לא יכולים לאותת לו עכשיו שלא יפתח את פס הייצור הזה.

שלום שמחון: זה פחות מקומות עבודה באזורים רגישים, זה פחות תחרות בשוק המקומי, ולכן כשאנחנו מדברים על היבוא, לא במקרה אמרתי שזאת מזיגה של שורה ארוכה של מרכיבים.

שלום שמחון: אני כשר העבודה לא יכול להתעלם מהשאלה האם תנובה מחר תשקיע בחידוש קווי הייצור שלה ליד עפולה, בתל יוסף, במאות מיליוני שקלים כדי לייצר שם עוד מאות מקומות עבודה.

שלום שמחון: זה השוק הפרטי.

שלום שמחון: לכן אני לא יכול להתעלם מהמרכיבים שגלומים במשק הישראלי.

שלום שמחון: צריך גם מזה, גם מזה וגם מזה.

זהבה גלאון: אתה אומר פיקוח על החברות אבל ברגע שאלה המונופולים הגדולים והם לא מחויבים, כמו תנובה, בדיווח ואנחנו לא יודעים מה קורה, איך בדיוק אתה מפקח עליהם?

שרון קדמי: אתה יכול לחייב אותם לדווח על שורה של מוצרים.

שרון קדמי: הם לא חייבים להגיש לי את כל הדוח הכספי אבל אני יכול להגיד להם שיגישו לי שלושים מוצרים ואני אפקח על כל שולי הרווח שלהם.

שרון קדמי: אם אני רואה שבמוצר מסוים הם משתוללים, אני יודע להטיל על זה פיקוח על המדף.

זהבה גלאון: לא יותר פשוט להכניס את המוצרים הבסיסיים לפיקוח וכך אתה מפקח עליהם בצורה מסודרת?

זהבה גלאון: במקום לבקש דוחות.

שלום שמחון: חברת הכנסת גלאון, אני רוצה לומר משהו על העניין של הדרך הפשוטה.

שלום שמחון: הכי פשוט לומר שכל המוצרים בישראל יהיו מפוקחים.

זהבה גלאון: לא, לא אמרתי את זה.

זהבה גלאון: אמרתי מוצרים חיוניים.

שלום שמחון: קוטג' עם טעם של זיתים, הוא מוצר חיוני?

משה גפני: לא.

שלום שמחון: למה לכם להיכנס לזה?

זהבה גלאון: אתה נכנסת.

זהבה גלאון: אנחנו אמרנו מוצרים בסיסיים.

שלום שמחון: סליחה, למה?

שלום שמחון: למה לא להכניס לפיקוח גם קוקה קולה?

שלום שמחון: זה בדיוק אותו הדבר.

שלום שמחון: למה לא?

משה גפני: לא, אדוני השר, אפשר להביא את הדברים לאבסורד אבל כל אחד יודע מה זה מוצרים בסיסיים.

שלום שמחון: מי קבע שקוטג' הוא מוצר בסיסי?

שלום שמחון: איפה זה נקבע?

משה גפני: יכול להיות שלא.

שלום שמחון: גבינה לבנה, לבן, חמאה, חלב, אלו מוצרים בסיסיים.

משה גפני: ולכן מה ההצעה שלך?

שלום שמחון: ולכן ההצעה שלי היא שאנחנו נפקח על הרווח של החברות - זה הרבה יותר נכון – בשורה ארוכה יותר של מוצרים.

שלום שמחון: לגבי רשתות השיווק.

שלום שמחון: קשרי ספק-קמעונאי, אנחנו מגלים בור ענק בכל המקטע הקמעונאי.

שלום שמחון: אנחנו נציג מחר חומר סודי לראש הממשלה, חומר שחשפנו בימים האחרונים והחומר יגלה את פערי התיווך הסמויים והגלויים שקיימים במדינת ישראל באופן שלא קיים בשום מקום בעולם.

שלום שמחון: אין שום בעיה היום להקים סניף סופר חדש ולא צריך אפילו אגורה של הון עצמי.

שלום שמחון: הצרכן הישראלי ישלם את הדבר הזה ובענק.

שלום שמחון: התחרות הבלתי הגיונית של פתיחת סניפים במדינת ישראל הופכת להיות בלתי סבירה וכבר נתתי את הדוגמה הזאת ואתן אותה פעם נוספת.

שלום שמחון: כרמיאל, עיר בת ארבעים אלף תושבים, עד לפני שבע שנים היו שם שני סניפי סופר והיום יש 11 סניפים של כל הרשתות ובעירייה מונחים עוד שבעה סניפים חדשים בגדלים של אלפי מטרים, עוד שבעה סניפים חדשים לעיר של ארבעים אלף תושבים.

שלום שמחון: אני שואל את ראש העיר מה זה הדבר הזה והוא שואל אותי מה אני רוצה ואומר שכולם באים לקנות אצלם.

שלום שמחון: בנהריה אותו הדבר.

שלום שמחון: בכל המקומות אותו הדבר.

שלום שמחון: אתם לא שמים לב שמישהו עובד עליכם?

שלום שמחון: הרי משהו כאן לא הגיוני.

שלום שמחון: אנחנו מתכוונים לחשוף מחר את החומרים האלו.

משה גפני: למה זה סודי?

שלום שמחון: זה לחשוף חומר כזה שמראה איך רשת קמעונאית מתנהגת.

משה גפני: אתה יכול להגיד את עקרונות הסוד?

שלום שמחון: אני רוצה לבוא אליך גם בשבוע הבא.

שי חרמש: אתה ממנף את הלוואת הבנק של 400 אחוזים.

שי חרמש: אני אגלה לך את הסוד.

שלום שמחון: הוועדה לבדיקת שוק המזון תבחן את הקשרים הקיימים בין ספק וקמעונאי בהיבט חסימת תחרות לרבות ביבוא.

שלום שמחון: בדיקת רווחיות.

שלום שמחון: אנחנו נבקש גם מהרשתות דרישת דוחות כספיים נוספים מדי תקופה וגם זה בהתאם לפרק ז'.

שלום שמחון: אני רוצה לומר כאן משהו לעניין של הרשתות.

שלום שמחון: אני יודע שהרבה מאוד אנשים שואלים איך יכול להיות, בבורסה מדווח עליהן ואלה כולן חברות בורסאיות ומדווח על כך ששולי הרווח שלהן הם מאוד נמוכים.

שלום שמחון: אני קונה את אמיתות הנתונים שמדווחים לבורסה באופן מלא.

שלום שמחון: אני בטוח שאיש בישראל לא עובר על החוק אבל אני לא מקבל את השיטה.

שלום שמחון: השיטה להפוך רשת קמעונאית בישראל לחברת נדל"ן ולהרוויח מהנדל"ן על חשבון הצרכן הישראלי, היא אחד הדברים שאתה גררת אותי לחשוף עכשיו משהו שהוא בבסיס לא הגיוני.

משה גפני: אני כבר יודע מה הסוד.

שלום שמחון: זה חלק.

משה גפני: שי כבר לא צריך להגיד לי את זה בארבע עיניים.

שלום שמחון: כפי שאמרה כאן חברת הכנסת עינת וילף, אנחנו מתכוונים לסימון ברור יותר לצרכן ביחס למחירים המפוקחים.

שלום שמחון: אנחנו אכן מתכוונים לשנות את אופן הכיתוב הנדרש ואת גודל האותיות והמחיר על גבי המוצרים המפוקחים, כולל המיקום שלהם.

שלום שמחון: אנחנו יודעים שזה טובע בים של מוצרים ואנחנו נעשה מאמץ גדול כדי להניח תקנות על מנת שהדבר הזה יקרה.

שלום שמחון: אנחנו נאיץ מסלול חקיקה לסימון.

זהבה גלאון: אתה מדבר על מיקום המוצר?

שלום שמחון: המיקום על המדף.

שלום שמחון: אנחנו נאיץ מסלול חקיקה לסימון מוצרים לפי מחיר של מאה גרם.

שלום שמחון: אנחנו נשמח אם אחד מחברי הוועדה כאן יהיה זריז יותר מהממשלה ויניח הצעת חוק פרטית.

שלום שמחון: אנחנו חושבים שזה דבר מאוד מהותי.

משה גפני: מה אתה אומר?

שרון קדמי: לסמן את המוצר לפי מאה גרם.

שרון קדמי: אתה תראה את מחיר המוצר לפי מאה גרם.

שרון קדמי: תקבל גביע קוטג' של חצי קילו ולא תדע שחמישה גביעים עולים פחות מחצי קילו.

משה גפני: זה לא חל בחוק סימון המחירים שעבר בכנסת?

שרון קדמי: היום זה וולנטרי.

שרון קדמי: יש רשתות שבהחלט מציגות את זה כך.

שלום שמחון: הרב גפני, אם מותר לי, אני רוצה לתת לך הצעה חברית.

שלום שמחון: כמו שאתה יודע, בשולחן הזה יושב כרגע האיש שיש לו הכי פחות סמכויות בענף החלב.

שלום שמחון: לשרת החקלאות יש ככה, לשר האוצר יש ככה ולי יש ככה אבל בכל זאת אני כאן.

משה גפני: שלי, תכיני הצעת חוק ונחתום עליה כולנו.

שלום שמחון: אני באופן אישי חשבתי שיהיה נכון לבחון את נושא המע"מ הדיפרנציאלי, רק לגבי שורת מוצרים בסיסיים.

משה גפני: יפה.

שלום שמחון: למרות שאני מקבל את העמדה של אוריאל לין שהמע"מ בישראל, במבנה שלו הוא הכי טוב בעולם.

שלום שמחון: אני חושב שאפשר ליצור איזונים לגבי זה.

שלום שמחון: יש לזה התנגדות גדולה באוצר.

משה גפני: בסדר.

משה גפני: לא חשוב.

משה גפני: האוצר פורק לפי מרינה סולודקין.

שלום שמחון: לא, הוא לא פורק.

שלום שמחון: ועדת קדמי לא ממליצה על מע"מ דיפרנציאלי.

שלום שמחון: אני אומר את דעתי.

שלום שמחון: אני אמרתי כבר לפני חודש שזה נושא שראוי להיבחן.

מירי רגב: ההמלצה הזאת לא תיכנס לוועדת קדמי?

שלום שמחון: לא, אבל ראש הממשלה יכול להחליט מה שהוא רוצה.

שלום שמחון: אנחנו נתאם את המלצות צוות המזון הרחב עם צוות מוצרי החלב וכמו שאמרתי גם המכונים לייצור בעלי חיים ייכנסו לבדיקה, גם של הממונה על ההגבלים העסקיים וגם שלנו.

שלום שמחון: מקטע אחד שלהם נמצא כבר עכשיו בבדיקה מעמיקה והוא לפני סיום וזה המקטע של הובלת הגרעינים.

שלום שמחון: אנחנו נשתדל למנוע תיאום ככל האפשר גם במקטע של המזון לבעלי חיים.

שלום שמחון: אנחנו חושבים שגם משם יכול לבוא חלק מהיתרון העתידי, גם עבור החקלאים וגם עבור הצרכן הישראלי.

שלום שמחון: במשפט אחד לסיום אני רוצה לומר שני דברים.

שלום שמחון: אין ספק שיש כאן שתי חוליות רגישות כאשר האחת היא החקלאי והשנייה היא הצרכן.

שלום שמחון: בסוף בשניהם אנחנו צריכים לטפל ברגישות כדי שהחקלאי יוכל להמשיך לייצר ושהצרכן הישראלי יקבל סל הטבות גדול.

משה גפני: תודה רבה.

משה גפני: תודה אדוני השר.

משה גפני: תודה אדוני המנכ"ל.

משה גפני: אני מבקש לסכם את הדיון כדלהלן.

משה גפני: ועדת הכספים מודאגת מאוד מעליית המחירים הדרמטית במוצרי מזון בסיסיים, במצרכים חיוניים שכל משפחה וכל אזרח בישראל נזקק להם.

משה גפני: המחירים עלו באופן דרמטי בשנים האחרונות באופן כזה שמצריך חשיבה מחודשת על כל התהליך שכלול בכמה דברים.

משה גפני: כלול גם בעניין של פתיחת השוק לתחרות, כלול גם במדיניות המס העקיף שגם מעלה מחירים במוצרים הבסיסיים הללו ופערי התיווך, נושא שנושק גם לריכוזיות וגם בנושא הזה של פערי המחירים שצריך פיקוח, גם פיקוח על אופן ההתנהלות של חברות השיווק הגדולות וגם באופן של פיקוח על המחירים.

משה גפני: חברי הוועדה שמעו בדאגה את המסרים שעלו מדבריך, גם לגבי רשתות השיווק וגם שלגבי הנושאים האחרים, אבל חברי הוועדה מברכים גם את ועדת קדמי וגם אותך אדוני השר על כך שאתם, כפי שאמרת בהצגת הדברים לפני הוועדה, מטפלים בכל.

משה גפני: זאת אומרת, מתחילים מהנקודה בה מתחילים להגיע הגרעינים, דרך כל התהליך עד שהוא מגיע לצרכן.

משה גפני: ועדת הכספים רואה את היעד המרכזי עכשיו, לעת הזאת, את הצרכן.

משה גפני: יכול להיות שבשנים אחרות נראה יעדים נוספים, כפי שהיה בעבר ואנחנו מקווים שיהיה בעתיד, אבל כרגע היעד הוא הצרכן.

משה גפני: היעד המרכזי הוא הצרכן ובסופו של דבר המחירים הבלתי הגיוניים האלה שיוצרים פערי מעמדות בלתי נסבלים – זה לא נושא הדיון אבל זה נושק גם לנושא של הדיור.

משה גפני: כל דבר שקורה היום במדינה, אנחנו גרועים מאומות העולם וגרועים מהעולם המערבי.

משה גפני: אנחנו הפכנו להיות מדינה אכזרית כלפי אזרחיה שהם אינם העשירים ביותר שיכולים להתמודד עם זה.

משה גפני: לכן זה היעד המרכזי.

משה גפני: אנחנו סבורים שצריך לטפל בחקלאים ברגישות, כפי שאמרת, ואנחנו סומכים את ידינו על כך.

משה גפני: זה נכון לחלוטין.

משה גפני: גם שלשום אישרנו צו שעוזר לחקלאים, לייצור המקומי, והוא במידה מסוימת הולך על חשבון הצרכנים.

משה גפני: לכן גם ביקשנו את המכסות, כדי שבכל אופן נמזער את הנזקים.

משה גפני: אנחנו לא מתעלמים מהייצור המקומי, אנחנו לא מתעלמים מהחקלאים ואנחנו לא מתעלמים מהחקלאות.

משה גפני: היעד היום הוא לא החקלאים אלא היעד היום הוא המחירים לצרכן.

משה גפני: אמרת נכון ואנחנו מקבלים את זה ואנחנו מקבלים את דבריך.

משה גפני: צריך לנהוג בחקלאות ברגישות ולא להתעלם מכל מה שאמרת, אבל היעד הלאומי הוא הצרכנים.

משה גפני: לכן אנחנו מברכים אותך על כל התהליך.

משה גפני: יש דברים שאנחנו חלוקים, לפחות בניואנסים, אבל אנחנו מבקשים טיפול בכל המכלול.

משה גפני: הקדמתי ואמרתי שאנחנו מבקשים טיפול בכל המכלול, גם בנושא של התחרות, גם בנושא של הפיקוח על המחירים וגם בנושא של המסים העקיפים.

משה גפני: אנחנו שמחים על כך שאתם מטפלים בכל.

משה גפני: גם אם חלק מההחלטות שלכם לפי דעתנו הן לא מספיק דרסטיות, כמו הפיקוח, אבל יכול להיות שאתם בסופו של דבר תצדקו ואנחנו באמת נראה ירידת מחירים.

משה גפני: הרי אם אתם תשיגו את היעד המרכזי מבחינתה של ועדת הכספים, אם היעד המרכזי של הורדת המחירים אכן יתבצע, אנחנו נברך על כך.

משה גפני: אנחנו לא מקדשים את האמצעים אלא אנחנו מקדשים את המטרה.

משה גפני: אנחנו נבקש מוועדת קדמי לבוא לכאן שוב ולדווח בעוד חודש-חודש וחצי.

משה גפני: לפי מה שנראה לי, אם ועדת קדמי תבוא לדווח לוועדה, גם השר יבוא כי מעניין לו כאן.

משה גפני: אני לא יודע איך הוא מסתדר במשרד בלי שי חרמש.

שי חרמש: זה מופיע בפרוטוקול?

משה גפני: הכול מופיע בפרוטוקול.

שלום שמחון: זה חלק מההמלצה.

משה גפני: לא, זאת לא המלצה.

משה גפני: אני אניח את המסקנות על שולחן הכנסת ואני אבקש את הדיווח הזה.

משה גפני: אדוני השר, אנחנו מודים לך על ההופעה שלך שהייתה מאוד מרשימה וטובה.

משה גפני: אנחנו מקווים גם שהתוצאות תהיינה חיוביות מכיוון שזה בנפשנו.

משה גפני: הסיפור של עליית המחירים, אם אני מכניס כבר את הדיור שעל זה לא דיברנו, זה הופך להיות כאן כיכר תחריר.

משה גפני: זה כבר לא סיפור של כמה אנשים שמדברים על כך.

משה גפני: יש כאן מחאה ציבורית.

משה גפני: אני לא מדבר על שדרות רוטשילד, ממש לא עליהם, אלא אני דווקא מדבר על המחאה שנמצאת בכיכר באלעד שגם לשם כבר הגיעה המחאה.

משה גפני: תודה רבה אדוני השר, תודה רבה לכל המשתתפים.

משה גפני: הישיבה נעולה.